text:
UBUHANUZI BWA MAGAYANE KUBIZABA MU RWANDA.
Ntawe uyobewe ko amaraso yamenetse i Rwanda kandi mu mpande zose, kuburyo
ntawagombye kulilimba itsinzi iri hejuru y,amaraso y,abana b,Urwanda.
Biteye isoni iyo nsomye amagambo nkayo ya bamwe yogeza intsinzi, agaheza
bamwe mu Rwababyaye,kandi nta munyarwanda usumba undi.
Ese muribuka ko nta numwe wunguka mu ntambara, uretse kuyogoza igihugu no
kuvutsa abenshi ubuzima bwabo biherewe n’Imana.
Nkimara gusoma iyi nyandiko nahise ntekereza ibyerekeranye n’Ihanura
rya Bwana Magayane, nubwo rikubiyemo icyo nakwita Mystere kuko rikubiyemo
byinshyi , kandi akaba bimwe bimaze kujya ahagaragara, bituma ngaya nivuye
inyuma abalilimba itsinzi,kuko batareba kure.
Kuva muri 1987 , niho naganiriye n’umusore nakoreshaga wari uvuye muri
Gereza ya Ruhengeri, antekerereza inkuru za Magayane, mwita umusazi, kandi
yarambwiraga ko yafunganwe nawe ko ibyo ambwira ya byiyumviye n’amatwi ye.
Nyuma yaho gato niho nabonye ko ibyo yambwiye byatangiye kuboneka, bintera
kwibaza byinshyi cyane.
Nyuma yaho gato niho uwari uyoboye ikigo kikomeye cya Gisilikari i Kanombe
yivuganwe n’umwangavu wari umaze iminsi itatu kwa Hitler, aha yashakaga
kuvuga ko yakoze stage mu Budage, niko byagenze koko.
Arongera ambwira ko yari yaraburiye Lizinde ko bazafunganwa hamwe, akaza
gufungurwa aba impunzi imyero itatu gusa, akaza gutaha agambanye, amennye
ibanga, kandi agasanga umugore we wisezerano baramwivuganye.
Ko abo yisunze bazamuvutsa ubuzima, kandi akongera akaba impunzi igihe gito,
mbere y’uko asezera kuri iyi si kandi yishwe nk’imbwa.
Ntibyatinze, mwabonye uko byagenze.
Yansobanuriye ko mu Rwanda hazava amaraso menshi, Kigali igaturwa
n’ibihunyira nyuma y’urubura rwa mezi atatu gusa, abazibeshya bagahungira
amajyaruguru bazagusha ishyano,kuko bazagenda batambuka imirambo.
ABAZAHUNGIRA AMAJYEPFO BAZAGENDA MU MAHORO, ARIKO BAZARIRA ayo kwalika
batahutse, abandi bakazagwa ishyanga inyuma y’ishyamba [ ariyo Tingi-Tingi
ahali], NGAKOMEZA KU MWITA UMUSAZI.
Yakomeje ansobanurira ko ababajwe n’abana bakomoka mu murera kuko aribo
bazariha ibintu byose bibi ingoma zose zakoze, kandi bo ari abere.
Ntibyatinze mwiboneye ibyabereye mu Ruhengelri rw,Imurera, aho commune
Nyakinama, Nyamutera , Mukingo,Nkumba,Nyakinama Nkuli zisa naho zahanuguwe
kw’ ikarita y’u Rwanda.
Ntiyahagarariye aho, yarakomeje ati u Rwanda ruzategekwa n’Umugambanyi uva
inda imwe na Nyiri ubukombe bw’ i Kanombe [Aha yavugaga Pasteur Bizimungu
warezwe na Mayuya}, ko kandi amaherezo ye ari ingororano azahabwa y’inzu
itavamo izuba, kandi ko azatakamba, akabura abamwumva kubera ukugambana kwe
izuba riva, yewe ko azasaba nuwo yimye ariko ntiyumvwe, ariko nyuma
azarokorwa n’uwo yagiriye nabi, kandi atakekaga, kuko yicishije ababyeyi be
bose.
Uyu Mutegetsi uzategeka igihugu avuye hanze, ntazatinda kuri ubwo butegetsi,
ahubwo azabusubiza abo azaba yarisunze atabizi , kandi ahembwe guhekenya
amabuye, ari mw’ icura-burindi.
Uzamusimbura nawe, ariwe uzaba warohereje abana benshi gutambuka igiti
kinini kiri imbere ya Gereza Lizinde na Magayane bazaba bafungiwemo,
ko
azategeka gusa imyero ibili, ariko ko atazarenza umwero wa kabiri.
Ahangaha ndakeka ashaka kuvuga ko Kagame wohereje inkotanyi mu gitero cyo mu Ruhengeri Aho
zabohoje abanyururu barimo na Lizinde(ariwe uzaba warohereje abana benshi gutambuka igiti kinini
kiri imbere ya Gereza) Naho imwero ibiri ndakeka ari mandat ebyeri Kagame azategeka ariko
ntarenze iya Kabiri
"Ko nibabona ihene itambutse igiti kiri imbere ya Gereza y’i murera, n’igiti kaminuza kiri imbere yayo
kikuma, bazamenye ko Urwanda rugiye kubona umutegarugori mu busholisholi".
Aha ndakeka yarashakaga kuvuga ko nyuma y’igitero cyo mu Ruhengeri cyabohoje gereza Hazaba
Premier Ministre w’umugore ariwe Agatha Uwilingiyimana
"Icyo gihe, uzaba ayoboye igihugu kandi ukunda amahoro, ibye bizaba birangiye. Inyamaswa
y’ihembe rimwe izamushwanyaguza,agende atanasezeye ku muryango we, ariko ntazigera agwa mu maboko y’umwanzi."
Icyo gihe ndacyeka yarashakaga kuvuga Habyarimana Wapfuye asize umuryango aho yagiye mu
mahanga atazi ko azongera kubonana n’umuryango we agahanurwa na missile sam 16 (inyamaswa
y’ihembe) akaba yaraguye muri jardin y’ iwe.
"Ntazigera ahambwa nyuma y’ imisaruro itandatu, kandi ingombyi ye izarenga imisozi n’amashyamba,
nyuma yuka agaruka mu Rwamubyaye gushingurwa mu cyubahiro."
Ndakeka yarashakaga kuvuga ko Habyarimana azahambwa mu bya nyabyo nyuma y’imyaka
itandatu Yarapfuye kandi ko ashobora kuzahambwa burundu mu Rwanda
"Ibi bizaba harangiye inzara imeze nka Ruzagayura i Rwanda, abanyarwanda bifuze gusuhuka
babibure, kuko amahanga yose azaba atakibifuza kubera ko ikinyoma kizaba cyatahuwe."
Aha ndumva ari iriya nzara imaze igihe mu Rwanda kandi ko n’abanyarwanda Bahunga ubungubu
bagarurwa mu gihugu cyabo haba mu Burundi, tanzaniya cyangwa congo.
"Azashyingurirwa rimwe n’umutegetsi ukomye uzaba yasezeye kuri iyi si azize
abagizi ba nabi, kandi ari nawe wakoze ibishoboka byose ngo inyamaswa izaba
yarahitanye Habyarimana igere i Rwanda."
Ashobora kuba yarashakaga kuvuga Seth Sendashonga, Kanyarengwe cyangwa Bizimungu Pasteur
"Nyuma hazaba urwikekwe mu butegetsi bwose, umwana ntiyizere nyina wa mubyaye,
n’ababyeyi bikange abana babo.Hazaba imyivumbagatanyo hirya no hino i Rwanda,icyizere kibe gike
kuri buri wese, kandi ko n,abatuye i Rwanda bazifuza kuruvamo bakabibura."
Wenda yashakaga kuvuga ibiri kuba ubungubu aho mu kazu ka FPR hari urwikwekwe hakaba hari
n’abategetsi benshi i Kigali basigaye bafungwa abandi bagahunga kubera urwrcyekwe rwo kutamenya
Utahiwe nkaba Karegesa, Habamenshi na ba ministre na député bashaka guhunga abandi bagafatwa
Kandi ko hashobora kuzaba Désobéissance civile kubera amshyaka ari kuvuka asobora kuzatsinda FPR ?
"Nyuma yiyo myivumbagatanyo, Urwanda ruzagendwa, kandi abaruhunze bose barutahukemo
nta nkomyi, rutegekwe n’umwana ushyira mu gaciro kandi utarigeze akaraba amaraso bibaho,
yunge abanyarwanda bose, ubwoko buveho, uturere tuveho, amahanga abumve bose kandi abayoboke,
hatangire imanza nyakuri zizira amacenga n,amacakubiri."
Ese ahangaha yaba yarashakaga kuvuga Paul Rusesabagina ushobora kuzategeka u Rwanda kuko
amahanga yose amuziho guhuza abanyarwanda ? kndi bavuga ko yakijije abantu
"Infungwa zose zizafungurwa,kandi muri zo hazavamo abacamanza nyakuri,bazi akarengane, kandi
bashyire mu gaciro.
Urwanda ruzagendwa n’amahanga kandi rutembe amata n,ubuki"
Aha wenda ashaka kuvuga impfungwa nyinshi ubu ziri muri za Prison zimaze mo imyaka 12 nta
madosiye ?
Nb :
Muri icyo kiganiro nagiranye n’umwe mubabanye na Magayane, hakubiyemo
byinshi, uwabyandika ntiyabirangiza.
Ariyo mpamvu nasaba abanshishoza bose kwicisha bugufi, ntibihutire
kuririmba intsinzi, kuko indagu za Magayane ntaho ziragera.


c: text/html

text:
Ese mbasha gukunda Imana n’isi bikemera?
“Muri umunyu w’isi. Mbese umunyu nukayuka uzaryoshywa n’iki? Nta cyo uba ukimaze keretse kujugunywa hanze, abantu bakawukandagira.’’ Matayo 5:13
Ubusanzwe hari ibintu ubona bigora abakristo nubwo ari byo Imana idusaba iteka. Nk’abakristo dusabwa kwitandukanye n’isi kuko ari bwo tubasha gukunda Imana urukundo rushyitse n’imbaraga zacu zose, n’ubwenge bwacu, na buri kimwe cyose mu bitugize. Iyo tunaniwe ibi nibwo dutangira kwisanisha n’isi, tukibagirwa ko Bibiliya itubwira ngo twigane Imana nk’abana bakundwa, Abefeso 5:1
Aha niho gukayuka bitangirira, tugashiramo uburyohe. Sintekereza ko uburyohe isi idutegerejemo ari ubwo kugira ngo idukunde hanyuma bikatubuza kuyibwiza ukuri nubwo kwaba kutayiryoheye. Iyo tunaniwe guhindura isi, yo ikora ishoboye ngo iduhindure, ni ukuvuga ngo nuba ahantu uri umukristo, ugatinda kuhahindura, ho ntihazakugirira imbabazi hazaguhindura. Mbese umunyu nukayuka, uzaba ukimaze iki? Nutakaza umumaro wawo ntacyo uzaba ukimaze, keretse kujugunywa bakawukandagira.
Icyo nicyo ijambo ry’Imana ridusaba, kandi rikatubwira ngo tujye dukora ibyaryo, atari ugupfa kuryumva gusa twishuka, kuko uwumva ijambo gusa ntakore ibyaryo, ameze nk’umuntu urebeye mu maso he mu ndorerwamo. Amaze kwireba akagenda, uwo mwanya akiyibagirwa uko asa. Yakobo 1:22-24
Nubwo dutuye mu isi, ariko dukwiye kuzirikana ko tutari abayo, nubwo isi yavuga ko ibintu 1000 ari ukuri, ariko bigahabana n’ijambo ry’Imana twumvise, tujye twibuka ko isi igamije kudukamuramo uburyohe, turusheho gushakashaka muri ibyo byose ibyo Umwami Imana ishima muri byo.
Erega burya n’isi izamenya ko turi abakristo ishingiye ku rukundo dukunda Imana ndetse n’abantu bayo, n’uburyo tuyubaha ntabwo izaturebera ku mbaraga twatakaje tuyigana ngo tumere nkayo.
Umuntu umwe yaravuze ngo ‘’ikimenyesha ko nakijijwe ni uko mbaho ubuzima butandukanye n’ubwo nabagamo.’’ Atakiyoborwa n’isi y’ibyaha yagengaga umutima we.
Imbaraga z’ijambo ry’Imana zihishe mu gukora ibyaryo nk’uko twabisomye.
Ukuri ni uko tutabasha kunezeza isi n’Imana icyarimwe kuko ibyo badusaba biratandukanye. Ndabifuriza kurushaho kwigana Imana aho kwigana isi, kandi ugaharanira ko uburyohe butagushiramo. Imana ikubashishe muri byose mu izina rya Yesu, Amen.

robotstxt: allowed

filter: keep


text:
Advertisements
-
Search It!
-
Recent Entries
- Imvaho Nshya-Byumba: Bamubyaje umwana bamusigamo ibikoresho
- Views about the new law reducing the penalization of abortion. Collected via sms and facebook during Umunsi Ukeye Show on City Radio October 17, 2011
- Kuki impinja zikunda kurira iyo ijoro rikubye?
- Inyota, imbeho, ubushyuhe n’ubukonje, impamvu zituma uruhinja rurira
- Gusonza, imwe mu mpamvu zituma uruhinja rurira
- Ikibazo cyo mu mutwe cya ba rutwitsi
- Down Syndrome: Ubumâra akenshi buterwa n’uko ubufite nyina yamusamye akuze
- Kuki uruhinja iyo rukigera ku isi ruhita rurira ?
- Iryamukuru: Uryama wubitse inda? Ntutuje mu bitekerezo!
- Byerekana iki niba kugira ngo ubone ibitotsi ukunda kuryamira urubavu ukanisegura ikiganza ku itama ?
-
Links


text:
Icyo twavuga kuri Isirayeli
Abahamya ba Yehova batangiye gukorera umurimo mu gihugu cya Isirayeli mu mwaka 1920 kandi muri rusange bari bafite umudendezo. Mu mwaka wa 1963 no mu wa 2000, leta yahaye ubuzima gatozi imiryango y’Abahamya ba Yehova ikoreshwa mu rwego rw’amategeko. Mu mwaka wa 2000 no mu wa 2014, Abahamya basabye leta ko yabaha uburenganzira bwo kuba idini ryemewe n’amategeko, ariko kugeza n’ubu ntibarabona igisubizo.
Amategeko yo muri Isirayeli aha uburenganzira amadini yose bwo gukora ibihuje n’imyizerere yabo. Icyakora hari udutsiko tw’Aborutodogisi b’Abayahudi barwanya umurimo ukorwa n’Abahamya ba Yehova. Ibyo bituma Abahamya bakorerwa ibikorwa by’urugomo, urugero nko kubagabaho ibitero no kubabuza amahwemo.
Rimwe na rimwe, utwo dutsiko tw’Aborutodogisi twagiye dutuma abayobozi bamwe na bamwe banga guha Abahamya uburenganzira bwabo, urugero nk’uburenganzira bwo guteranira hamwe. Igihe abayobozi b’imigi imwe n’imwe bangaga ko Abahamya bakorera amateraniro ahantu bakodesheje, Abahamya bagiye biyambaza inkiko kugira ngo zibarenganure. Urukiko rw’Akarere ka Haifa (mu wa 2007) n’Urukiko rw’Ikirenga (mu wa 2015) zemeje ko abo bayobozi bakorera Abahamya ibikorwa by’ivangura, kuko batabaha uburenganzira nk’ubw’andi madini. Izo nkiko zahaye Abahamya uburenganzira bwo guterana mu mahoro nta we ubahutaza. Nyamara Abahamya ba Yehova baracyakorerwa ibikorwa by’ivangura.


text:
Asaph Hall ni umugabo w’umuhanga mu bumenyi bw’isanzure ufite inkomoko mu gihugu cya Leta zunze Ubumwe za Amerika muri Leta ya Connecticut mu gace kitwa Goshen ,yavutse mu mwaka wa 1827 ku itariki ya 15 Ukwakira akaba azwi ho kuba yaravumbuye ukwezi k’umubumbe wa Mars.
Asaph Hall ni umugabo w’umuhanga mu bumenyi bw’isanzure ufite inkomoko mu gihugu cya Leta zunze Ubumwe za Amerika muri Leta ya Connecticut mu gace kitwa Goshen ,yavutse mu mwaka wa 1827 ku itariki ya 15 Ukwakira akaba azwi ho kuba yaravumbuye ukwezi k’umubumbe wa Mars.
Se umubyara Asaph Hall II yakoraga imirimo yo gukora amasaha ari nabyo byatungaga umuryango wabo hamwe na nyina Hannah Palmer.
Asaph yabaye mu buzima bugoye,dore ko mu gihe yari afite imyaka 13,Se umubyara yaje gupfa,ibi bikamuviramo kureka ishuri mu gihe yari afite imyaka 16,aho yahise ajya gushaka akazi k’ubuyedi aho yafashaga abubaka ibisenge mu rwego rwo kubona ibibatunga,gusa nyuma y’imyaka itari myinshi yaje kujya muri Koleji ya McGrawville iri i New York aho yaje kwiga imibare ayigishijwe n’umwalimu we witwaga Angeline Stickney baje kubana nk’umugore n’umugabo mu mwaka w’ 1856.
Asaph Hall azwi cyane mu buvumbuzi bukomeye aho bivugwa ko yavumbuye ukwezi k’umubumbe wa Mars.Igitangaje cy’uyu mugabo ni uko mu buvumbuzi bwe yavuze ko yavumbuye amezi 2 y’umubumbe wa Mars ari yo Deimos ndetse na Phobos.
Uretse ubu buvumbuzi bw’aya mezi ya Mars,Asaph Hall niwe wavumbuye inzira z’ibyogajuru by’iyindi mibumbe ndetse n’iby’ibyo yise double stars,anavumbura kandi n’ukuzenguruka k’umubumbe wa Saturn ndetse n’ingano y’umubumbe wa Mars.
Mu mwaka w’1856 Asaph yabonye akazi mucyahoze kitwa Koleji ya Havard nk’umugenzuzi wayo muri Cambridge ndetse no muri Massachusetts aho yaje no kuvana ubumenyi buhambaye ,byatumye yitwa inararibonye mu ikoranabuhanga mu by’inzira y’imibumbe(Computer expert of orbits).
Ibi byatumye abona akazi nk’uwungirije mu by’ubumenyi bw’ikirere mu gihugu cya Leta zunze Ubumwe za Amerika( assistant US Naval observator) i Washington DC ariho yaje kuvana impamyabumenyi yo kurwego rwa Professorat.
Mu mwaka w’1875 Hall yahawe kugira ububasha kuri USNO 26-inch (66-cm) ,indebakure(Telescope) yari nini kandi ifite ubushobozi bwo kureba kure kurusha izindi zose zari ho muri iyo minsi,ibi bikaba aribyo byatumye avumbura Phobos na Deimos nk’amezi ya Mars mu mwaka w’1884.
Inyubako ya Asaph Hall i Washington DC ari naho yari atuye mu gihe cy’ikiruhuko cy’izabukuru
Hall yagiye mu kiruhuko cy’izabukuru mu mwaka w’1891,gusa nyuma yaje kuba umwarimu wigisha Celestial Mechanics muri kaminuza ya Havard mu mwaka wi 1896 kugeza mu mwaka wa 1901.
Asaph Hall yabyaye abana 4,kuri ubu abana be bose bakora mu bigo bikomeye by’ubumenyi bwo mu isanzure byo muri Leta zunze ubumwe za Amerika.
Asaph Hall akoresha indeabakure ihanitse
Asaph Hall yahawe ibihembo bine aribyo:Lalande Prize of the French Academy of Sciences in 1878,Arago Medal in 1893, yaje kugirwa Chevalier in the Ordre national de la Légion d’honneur(French Legion of Honor) in 1896.ndetse no kwitirirwa bimwe mu bivumburwa mu isanzure nkaho bamwitiriye Asteroide 3299 mu rwego rwo kumuha icyubahiro.
Uyu mugabo yapfuye mu mwaka wa 1907 mu gihe yari agiye gusura umuhungu we Angelo muri Annapolis muri leta ya Maryland.
Habimana Abdou


text:
ICYO BIBILIYA IBIVUGAHO
Abamarayika
Abamarayika bagiye bandikwa mu bitabo kandi bakagaragazwa mu mashusho n’amafilimi. Ariko se mu by’ukuri ni ba nde, kandi inshingano zabo ni izihe?
Abamarayika ni ba nde?
ICYO BIBILIYA IBIVUGAHO.
Mbere y’uko Imana irema isi n’ijuru n’abantu, yabanje kurema ibiremwa birusha abantu ubwenge. Abamarayika barusha abantu imbaraga kandi babana n’Imana, ahantu umuntu adashobora kubona cyangwa kugera (Yobu 38:4, 7). Abo bamarayika Bibiliya ibita “imyuka.”—Zaburi 104:4. *
Abamarayika ni bangahe? Ni benshi cyane. Abamarayika bakikije intebe y’ubwami y’Imana ni “ibihumbi icumi incuro ibihumbi icumi n’ibihumbi incuro ibihumbi” (Ibyahishuwe 5:11). Niba uwo mubare atari ikigereranyo, abamarayika baba bagera muri miriyoni amagana.
“Mbona . . . abamarayika benshi bari bakikije ya ntebe y’ubwami, kandi umubare wabo wari ibihumbi icumi incuro ibihumbi icumi n’ibihumbi incuro ibihumbi.”—Ibyahishuwe 5:11.
Ni ibihe bintu abamarayika bakoraga kera?
ICYO BIBILIYA IBIVUGAHO.
Imana yagiye ituma abamarayika kugira ngo bashyire abantu ubutumwa bwayo. * Nanone Bibiliya ivuga ko Imana yatumaga bakora ibitangaza. Imana yatumye umumarayika ngo ahe umugisha Aburahamu kandi amubuze gutamba umwana we Isaka (Intangiriro 22:11-18). Umumarayika yabonekeye Mose mu gihuru cyaka, amuha ubutumwa bwahinduye ubuzima bwe (Kuva 3:1, 2). Igihe umuhanuzi Daniyeli yari mu rwobo rw’intare, ‘Imana yohereje umumarayika wayo abumba iminwa y’intare.’—Daniyeli 6:22.
“Nuko umumarayika wa Yehova amubonekera ari mu birimi by’umuriro hagati mu gihuru cy’amahwa.”—Kuva 3:2.
Abamarayika bakora iki muri iki gihe?
ICYO BIBILIYA IBIVUGAHO.
Ntidushobora kumenya ibyo abamarayika bakora muri iki gihe byose. Icyakora Bibiliya ivuga ko bafasha abantu kumenya Imana.—Ibyakozwe 8:26-35; 10:1-22; Ibyahishuwe 14:6, 7.
Yehova yatumye Yakobo abona mu nzozi abamarayika bazamuka kandi bakamanuka ku ‘rwego’ rwari rutangiriye ku isi rukagera mu ijuru (Intangiriro 28:10-12). Yakobo yafashe umwanzuro nk’uwo natwe twafata, w’uko Imana yohereza abamarayika ku isi kugira ngo bafashe abantu b’indahemuka.—Intangiriro 24:40; Kuva 14:19; Zaburi 34:7.
“Abona urwego rutangiriye ku isi rukagera mu ijuru, abona abamarayika b’Imana bazamukaga kuri urwo rwego bakanarumanukaho.”—Intangiriro 28:12.
^ par. 6 Bibiliya ivuga ko ibiremwa by’umwuka byigometse ku Mana, ari bo bamarayika babi, bitwa “abadayimoni.”—Luka 10:17-20.
^ par. 11 Ijambo ry’igiheburayo n’iry’ikigiriki akoreshwa muri Bibiliya avuga umumarayika, yombi asobanura ‘intumwa.’


text:
UBUBIKO BWACU
“Nari meze nk’akanyamasyo kari mu gikonoshwa cyako”
MURI gahunda yihariye yo kubwiriza yamaze iminsi icyenda yabaye mu kwezi kwa Kanama na Nzeri 1929, ababwiriza basaga 10.000 bahise bakwirakwira muri Leta Zunze Ubumwe za Amerika. Batanze ibitabo n’udutabo bigera ku 250.000. Muri abo babwiriza b’Ubwami hari harimo abakoruporuteri bagera ku gihumbi. Mbega ukuntu bari bariyongereye! Umurimo Wacu w’Ubwami (icyo gihe witwaga Bulletin) wavuze ko kuba umubare w’abapayiniya wari warikubye incuro eshatu kuva mu mwaka wa 1927 kugeza mu wa 1929, byari ibintu “bitangaje cyane.”
Mu mpera z’umwaka wa 1929, habayeho ibibazo by’ubukungu. Kuwa kabiri, tariki ya 29 Ukwakira 1929, isoko ry’imigabane muri leta ya New York ryaraguye, bituma habaho ihungabana ry’ubukungu ku isi hose. Amabanki yahombye akayabo k’amafaranga. Abahinzi ntibongeye guhinga. Inganda zikomeye zarafunze. Abantu babarirwa muri za miriyoni batakaje akazi kabo. Mu mwaka wa 1933, muri Leta Zunze Ubumwe za Amerika buri munsi amazu agera ku 1.000 yarafatirwaga bitewe n’uko ba nyirayo babaga babuze amafaranga yo kuyishyura.
Ababwiriza b’igihe cyose bari gukora iki muri icyo gihe kitoroshye? Kimwe mu byari kubafasha ni ukugira inzu yimukanwa. Kubera ko iyo nzu yimukanwa batayikodeshaga kandi ntibayitangeho umusoro, byatumaga abapayiniya benshi bakomeza umurimo wabo wo kubwiriza badakoresheje amafaranga menshi. * Ikindi kandi, mu gihe cy’amakoraniro, iyo nzu yimukanwa yababeraga icumbi ritishyurwa. Mu mwaka wa 1934, Umurimo Wacu w’Ubwami (Bulletin) watanze ibisobanuro birambuye by’uko umuntu yashoboraga kubaka inzu yimukanwa ntoya ariko nanone nziza, irimo amazi, aho gutekera, igitanda bakunja n’ibintu biyirinda ubukonje.
Ababwiriza babaga bazi kwihangira utuntu bo hirya no hino ku isi, biyubakiraga amazu yimukanwa. Uwitwa Victor Blackwell yagize ati “Nowa ntiyari afite ubuhanga mu birebana no kubaka ubwato, kandi nanjye nta buhanga nari mfite mu birebana no kubaka inzu yimukanwa.” Ariko yarabishoboye.
Avery na Lovenia Bristow bari bafite inzu yimukanwa. Avery yaravuze ati “nari meze nk’akanyamasyo kari mu gikonoshwa cyako—nagendanaga n’inzu yanjye.” Umuryango wa Bristow wakoranye umurimo w’ubupayiniya na Harvey na Anne Conrow. Umuryango wa Conrow wabaga mu nzu yimukanwa yari ifite inkuta z’inyuma zometseho ibipapuro bikomeye byagenewe komekwa ku mazu. Igihe cyose wimuraga iyo nzu, bimwe muri ibyo bipapuro byaromokaga. Avery yaravuze ati “nta muntu n’umwe wari warigeze abona inzu yimukanwa imeze nk’iyo, kandi na nyuma yaho nta wigeze abona indi nk’iyo!” Ariko kandi, Avery yavuze ko Conrow n’umugore we n’abahungu babo babiri bari bagize “umuryango wishimye cyane kurusha indi yose.” Harvey Conrow yaranditse ati “nta kintu na kimwe twari tubuze. Twumvaga twishimiye gukorera Yehova kandi yatwitagaho mu buryo bwuje urukundo.” Abari bagize umuryango wa Conrow bose uko ari bane baje kwiga Ishuri rya Gileyadi, maze boherezwa gukora umurimo w’ubumisiyonari mu gihugu cya Peru.
Umuryango wa Giusto na Vincenza Battaino na wo wakoze umurimo w’ubupayiniya. Igihe bamenyaga ko bari hafi kwibaruka umwana, bafashe imodoka yabo yo mu bwoko bwa Ford bayikoramo inzu yimukanwa, “yari nk’ihoteli nziza” uyigereranyije n’amahema bagiye babamo mbere. Bo n’agakobwa kabo bakomeje gukora umurimo bakundaga wo kubwiriza Abataliyani babaga muri Leta Zunze Ubumwe za Amerika.
Abantu benshi bategaga amatwi ubutumwa bwiza, ariko si kenshi abakene n’abataragiraga akazi batangaga impano z’amafaranga iyo bahabwaga ibitabo by’imfashanyigisho za Bibiliya. Ahubwo batangaga ibindi bintu bitandukanye. Hari abapayiniya babiri bakoze ilisiti y’ibintu 64 bitandukanye bahawe n’abantu bari bashimishijwe. Yari “imeze nk’ilisiti y’ibicuruzwa byo mu iduka ryo mu giturage.”
Fred Anderson yahuye n’umuhinzi washakaga ibitabo byacu. Yarabimuhaye maze atanga impano y’amadarubindi yahoze ari aya nyina. Ageze ku wundi muhinzi, na we yashimishijwe n’ibitabo byacu, ariko aravuga ati “nta madarubindi mfite yamfasha kubisoma.” Icyakora, igihe yambaraga ayo madarubindi y’umuturanyi we, yashoboye gusoma neza, kandi yishimiye gutanga impano kuri ibyo bitabo n’ayo madarubindi.
Herbert Abbott yatwaraga akazu k’inkoko mu modoka ye. Iyo yatangaga ibitabo bakamuha inkoko eshatu cyangwa enye, yahitaga azijyana ku isoko akazigurisha, maze akagura lisansi. Yanditse agira ati “hari igihe amafaranga yadushiranaga. Ariko ibyo ntibyigeze bitubuza gukora umurimo. Iyo twabaga dufite lisansi twakomezaga kubwiriza, twiringiye Yehova.”
Kwiringira Yehova no kwiyemeza byafashije abagize ubwoko bwe muri iyo myaka itoroshye. Igihe kimwe ubwo hari haguye imvura nyinshi cyane, Maxwell na Emmy Lewis bashoboye gusohoka mu nzu yabo yimukanwa, mbere y’uko igiti kiyigwira kikayicamo kabiri. Maxwell yaranditse ati “ibyo bintu ntibyatubereye inzitizi. Twabonaga ko ari impanuka gusa, kandi ntibyigeze bituma twumva twareka umurimo. Icyo gihe hari byinshi byo gukora kandi twashakaga kubikora.” Ibyo ntibyateye ubwoba Maxwell na Emmy, kandi bongeye kubaka iyo nzu yabo yimukanwa babifashijwemo n’incuti.
Muri ibi bihe bigoye, umwuka nk’uwo w’ubwitange ni wo uranga Abahamya ba Yehova babarirwa muri za miriyoni barangwa n’ishyaka. Kimwe n’abo bapayiniya ba kera, natwe twiyemeje gukomeza kubwiriza kugeza igihe Yehova azavugira ati “umurimo urarangiye.”
^ par. 5 Muri icyo gihe abapayiniya benshi ntibakoraga akazi kabahesha umushahara. Bafataga ibitabo ku giciro gito, kandi babagaho mu buryo bworoheje bagatungwa n’impano bahabwaga n’abo babaga bahaye ibitabo.


text:
Rulindo: abayobozi barasabwa gutinyura abaturage gutanga amakuru ku bakwirakwiza n’abacuruza ibiyobyabwenge.
Bimwe mu bibazo bihungabanya umutekano mu karere ka Rulindo,harimo kuba ibiyobyabwenge bikomeje kugenda bigaragara muri aka karere.
Muri aka karere bikaba bigaragara ko hari bamwe mu bacuruzi bacuruza inzoga zitemewe n’amategeko bitwa Abarembetsi.
Igiteye impungenge kandi ngo ni uburyo aba barembetsi usanga hari bamwe mu bayobozi mu nzego z’ibanze babakingira ikibaba,birengagije ububi bw’iyo nzoga hamwe  n’ingaruka mbi zigera ku wayinyoye n’ingaruka z’ibiyobyabwenge ziri ku muryango nyarwanda muri rusange.
Zimwe mu ngaruka zikunze kugaragara ku mpanvu yo kunywa ibiyobyabwenge muri aka karere ,harimo nko gufata abana n’abagore ku ngufu ,ubwunvikane buke buteza amakimbirane mu mu miryango,ikindi kigaragara ni abanyeshuri baterwa inda z’indaro batararangiza amashuri yabo.
Hari kandi imwe mu mirenge igize akarere ka Rulindo ahagaragajwe ko hagaragara ibiyobyabwenge.Ahagaragajwe ni nko mu Murenge wa Kisaro ,hari abacuruza inzoga zitemewe bazwi ku izina ry’Abarembetsi.
Aha hakaba havugwa ikintu cy’uko abayobozi bo mu midugudu baba babahishira ,kandi abanyweye iyi nzoga bahungabanya umutekano ,ku buryo n’abaturage ubwabo  batabasha kuvuga abo bayobozi cyangwa se  kwamagana ibyo bakora,ngo  batinya ko babagirira nabi.
Kuri iki kibazo ,ubuyobozi bw’akarere ka Rulindo,bukaba bwarafashe umwanzuro w’uko Umuyobozi w’Umudugudu cyangwa Akagari, uzafatirwa mu makosa yo gushyigikira aba barembetsi azakurwaho,byaba na ngombwa agafatirwa ibihano.
Abayobozi mu tugari no mu midugudu,bafatanije n’abashinzwe umutekano muri aka karere ,bakaba basabwa,kurushaho kwegera abaturage mu rwego rwo kubatinyura, bagatanga amakuru ku bacuruza n’abakoresha ibiyobyabwenge.
Kubera uburemere bw’iki kibazo,umuyobozi w’akarere ka Rulindo,akaba asaba abayobozi bose kugihagurukira,ku buryo gikemuka vuba na bwangu,bitarenze ukwezi kwa gatanu.
Ku kibazo cy’abana b’abakobwa bakomeza gutwara inda zidateganijwe,bigateza amakimbirane mu miryango,abayobozi basanga  umugoroba w’ababyeyi ukwiye gushyirwamo ingufu, ababyeyi bakaganiriza abana babo.
Ibyo umugoroba w’ababyeyi uzakora ngo ni ugusobanurira urubyiruko  ku byerekeranye n’ubuzima bw’imyororokere, no kwirinda indwara zandurira mu mibonano mpuzabitsina,harimo n’icyorezo cya sida,ngo kuko ahanyura umwana ni naho izo ndwara zishobora kunyura.


text:
IBONEKERWA RY’I FATIMA.
Bikira Mariya yabonekeye I Fatima mu gihugu cya Portugal, muri 1917.Yahabonekeye abana batatu incuro 6, kuva ku italiki 13 z’ukwezi kwa gatanu kugeza kuri 13 z’ukwezi kwa cumi. Yabwiye abo bana ko Imana imutumye ku batuye isi, kugira ngo abamenyeshe ibintu bikomeye, byari byerekeranye n’icyo kinyejana cyari gitangiye. Ababwira ko abantu nibumvira ubutumwa yari azanye, Imana izaha isi amahoro.Kuko intambara ya mbere yari yatangiriye izindi, zari zigamije guhungabanya ayo mahoro Imana itanga, no kubabuza kuzajya mu ijuru. Ariko batamwumviye,yababwiye ko ibibi bizarushaho kwiyongera .Ariko yanababwiye ko nyuma y’iyo mibabaro, Umutima we Utagira Inenge uzatsindira Ubwami bwa Kristu Umwana we, abazaba barokotse ibyo byago bakazakunda Imana uko byateganije mbere y’ibihe.
Abana babonekewe.
Babiri bari abavandimwe, Fransisko na Yasinta, naho Lusiya yari mubyara wabo.
Fransisko : yavutse kuri 11-06-1908 , akaba musaza wa Yasinta wamugwaga mu ntege. Yari afite imyaka 9 igihe cy’ibonekerwa. Yabonaga Bikira Mariya ariko ntiyumvaga icyo avuga. Igihe Lusiya yabazaga Bikira Mariya niba bazajya mu ijuru, yageze kuri Fransisko, Bikira Mariya amubwira ko azajyayo nawe, ariko ko yagombaga kuvuga ishapule kenshi. Fransisko ahita abifata, ku uburyo amaze kumenya ko azajya mu ijuru ariko ko agomba kuvuga ishapule,( kuko ubundi yashyiraga umwete ku mikino akavuga amasengesho yihuta) iby’amasomo ku ishuri n’imikino yarabishyize ku uruhande, ku uburyo yabwiraga Lusiya ati njyewe ngiye guhoza Yezu bahishe muri Tabernakolo. Fransisko yarwaye mu ukwezi kwa cumi muri 1918, nkuko Bikira Mariya yari yabibamenyesheje, we na Yasinta, ko azabajyana mu ijuru vuba, ariko Lusiya we akazasigara ku isi kugira ngo ageze ku isi ubutumwa bwe. Mu uburwayi bwe yabwiraga ababyeyi be bibwiraga ko azakira, yuko bitegura ko Bikira Mariya aza kumutwara. Ati ningera mu ijuru , nzajya mpoza Yezu kuko ababaye cyane kubera ibyaha abantu bakora, kandi nzajya mbasabira. Naho Yasinta, nawe uzaza ankurikiye mu ijuru, we azajya asabira Nyirubutungane Papa, asabire na Lusiya uzasigara wenyine. Igihe yari ageze mu minsi ya nyuma, yasabye mama we kuvuga ishapule mu mwanya we kuko atari agishobora kuyivuga; asaba Lusiya na Yasinta kumwibutsa ibyaha yakoze kugira ngo abyicuze maze ahabwe Ukaristiya ya mbere. Ni nayo yabaye kandi na Viyatiko kuko yahise abengerana mu maso abwira mama we na ba Lusiya ati Bikira Mariya araje, nguyu imbere yanjye aranyakiriye. Hari ku itariki ya 4-04-1919.
Yasinta : yavutse kuri 11-03-1910. Yari afite imyaka 7 igihe yabonekerwaga. Yabonaga Bikira Mariya kandi akumva ibyo avuga, ariko kubera ubwenge bwe bwari butangaje, yumvise igihe cyose ko yagombaga guharira ijambo Lusiya wari mukuru. Kandi yazirikanaga cyane amagambo ya Bikira Mariya, cyane cyane aho yabasabye kwemera kubabara kugira ngo abanyabyaha bicuze maze boye kurohama mu umuriro utazima kandi ntiyigeze ayibagirwa na rimwe. Ikindi cyamuteye agahinda n’ukuntu yumvise Bikira Mariya ababwira ko Yezu ababaye cyane kubera ibyaha abantu bakora. Bamaze kubona umuriro w’iteka, yahise afata icyemezo cyo kwibabaza kugira ngo abantu be kuzajya mu umuriro. Niwe wamenyesheje iwabo n’ibyishimo byinshi ko uwo munsi bari babonye Bikira Mariya mu gikombe bari baragiyemo intama , atangariza iwabo ko ari mwiza cyane. Niwe kandi wabonye incuro nyinshi imibabaro ya Nyirubutungane Papa wari kuzababazwa n’ibyago n’intambara . Yaravugaga kenshi ati’’iyaba nashoboraga kwinjiza mu mitima y’abantu ikibatsi cy’umuriro w’urukundo ruri mu umutima wanjye rwo gukunda Umutima wa Bikira Mariya!’’ Yibabazaga yanga kunywa amazi inyota yamwishe, yahaga impamba ye abana b’ababkene ahuye nabo mu nzira agiye kuragira, yihambiraga imigozi ikamuca ibisebe, yakiraga ugusekwa cyangwa kumwazwa n’abandi bana babitaga abateka mitwe, akabagirira impuhwe kugira ngo batazajya mu umuriro,maze akabwira Lusiya ati iyaba nashoboraga kwereka abantu umuriro w’iteka, maze bose bakazajya mu ijuru. Musaza we Fransisko amaze gupfa, Yasinta yahise arwara. Yafashwe n’umusonga, iyo ndwara yitwaga ‘’grippe espangole’’, ni nayo yishe musaza we. Yaramubabaje bikomeye, kandi yamutinzeho( Fransisko yarwaye amezi 6, ariko we yarwaye umwaka wose, ibihaha bye byarapfumutse), kuko yajyaga mu bitaro abivamo abisubiramo kandi imiti ntigire icyo imumarira. Yaje kwimurirwa mu bitaro bya kure y’iwabo, aho yari gupfira nkuko Bikira Mariya yari yrabimubwiye, ari wenyine. Nawe akishimira yuko byamuhaye guhongerera ibyaha by’abantu benshi bagombaga kuzajya mu umuriro. Ari mu bitaro bwa nyuma, Bikira Mariya niwe wamusuraga akamwirwariza. Ariko mbere yo kujya muri ibyo bitaro by’I Lisbonne, yabwiraga Lusiya kenshi ati humura nubwo tugusize njye na Fransisko, Bikira Mariya yagusezeranije ko azagumana nawe. Uzibuke ntuzavuge bya bindi yatubujije kuvuga, kandi nanjye nzagusabira. Ariko uzabwire abantu bajye bamukunda cyane, nawe azabone uko azabasabira. Nuko Bikira Mariya aza kumwatara nka musaza we abengerana , mu ijoro ryo kuri 20-02-1920.
Lusiya : Yavutse ku itariki 22-03 -1907. Yari afite imyaka 10 igihe cy’ibonekerwa. Yari bucura iwabo. Yari afite ubwenge kandi akunda gusenga hamwe n’umuryango wose. Lusiya ntabwo yababajwe n’indwara nka babyara be, ariko yababaye bihagije kubera ariwe wari mukuru mu babonekerwa, ibitotezo byose niwe byerekeragaho.Ariko kubera ubutwari bwa Yasinta, yashoboye guhagarara nk’umwana ufite icyemezo cyo gucecekesha abavugaga ko ari ibikoresho bya shitani. Yaje gukomera kandi umunsi babafungira mu kasho ka komini, babatera ubwoba cyangwa babashukisa ibishuka abana, kugira ngo bamene ibanga bari babwiwe kuri 13 -07. Yakundaga gusenga agira ati :’’ Nyagasani , umutima wanjye uwurinde ukomeze ube uwawe gusa, kandi ndifuza kuzaba umutagatifu nka Yasinta na Fransisko. Muri 1921, Musenyeri yamwohereje mu babikira bitwa ‘’les Sœurs Dorothées’’ kure ya Fatima, kugira bakore iperereza neza. Yari afite imyaka 14. Amaze gusezerana muri uwo muryango muri 1928, yasabye kujya gusura I Fatima, maze avuyeyo asaba kujya mu umuryango wa Karumeli, afata izina rya Mariya Lusiya w’Umutima Utagira inenge wa Mariya .Ni muri iyo myaka ari umubikira, Bikira Mariya yakundaga kumubonekera, ndetse kenshi ari kumwe n’Umwana Yezu, bakomeza kumuha amabwiriza ku ubutumwa yari yarahawe akiri umwana. Ubu Lusiya nawe yitabye Imana akiri muri uwo muryango w’abakarumelita.
Ubutumwa bw’I Fatima, ni impuruza yo kwisubiraho n’umwitangirizwa ku mpinduka zibabaje zishobora kwangiza isi.
Umwamikazi wa Fatima yaravuze ati : Niba ibyo mbabwiye bikurikijwe, isi izagira amahoro. Arongera ati, intambara, ni igihano cy’ibyaha rusange. Intambara ya mbere igiye kurangira, ariko abantu nibatisubiraho, hazabaho iya kabiri izatwara abantu benshi cyane; nibakomeza kubabaza Imana kurusha uko ibabaye ubu, hazaza n’iya gatatu kandi niyo izaba iya nyuma. Imana izahanisha abantu intambara, inzara n’itotezwa rya Kiliziya, Nyirubutungane Papa azababara cyane hamwe n’abakristu ba Kiliziya Gatolika. Igihugu cy’uburusiya kizaba igikoresho Imana izakoresha kugira ngo ihane isi, kuko icyo gihugu kizakwirakwiza ubuhakanamana ku isi, maze ubwo buhakanamana azabe aribwo buzateza intambara z’urudaca ku isi; ibihugu bimwe bizasibangana.Hazabe itotezwa rikomeye ry’abakristu ku isi hose. Niba ibyo mbasabye mutabikoze, Uburusiya buzakwirakwiza amakosa y’ubuhakanamana ku isi yose. Imibabaro izabaho ntizabonerwa umuti.
Umubyeyi Bikira Mariya ariko,nyamara yatanze umuti nubwo yari azi ko batazawakira , agira ati : Nimuvuge Rozari, mwambare isikapulari, muhongerere ibyaha bikorerwa Yezu mu Ukaristiya. Kugira ngo ibyo bihano bizaterwa n’ibyo byaha bibabaza Umutima Mutagatifu wa Yezu n’uwanjye, bihagarikwe,.Nje kandi gusaba Kiliziya, Nyirubutungane Papa, afatanije n’abepisikopi b’isi yose, gutura igihugu cy’Uburusiya, Umutima wanjye Utagira Inenge. Arongera nanone ati nje gusaba Kiliziya gushyiraho devosiyo y’Umutima wanjye Utagira Inenge, bubahiriza iya gatandatu itanu ya mbere y’ukwezi. Niko Nyagasani Yezu abishaka, kugira ibitutsi by’indashima zituka Umubyeyi we, bihongererwe n’iyo devosiyo.Ababikora ntibashobora kurokoka nibatagira ubahongererera abasabira.
Mu uby’ukuri , ubutumwa bw’I Fatima, bukubiye mu cyitwa ibanga ry’I Fatima. Bivuga rero ko, abagize Kiliziya Gatolika bo ku isi yose, ndetse na benshi batari abakristu, bazi ko I Fatima havugiwe ibanga. Ariko bikagarukira aho gusa.
Ibanga ry’I Fatima, ryavuzwe kuri 13-07-1917. Bikira Mariya yasabye abana kuvuga ibice bibiri bya mbere, ariko igice cya gatatu arakibabuza.
Igice cya mbere, ni umuriro w’iteka babonye, aho abantu benshi, benshi cyane bajya. Abana bababonye ndetse bagwamo basiganwa kandi basangamo abandi bari barimo baboroga, bidumbaguza mu kizenga cy’umuriro,basa n’amakara yaka kandi bakagumana amasura y’abantu ,amashitani nayo abagaraguza ibikoresho byayo muri uwo muriro. Niyo mpamvu abana bavuze ko iyo bataba bari kumwe na Bikira Mariya baba barapfuye kubera ubwoba. Ni nayo mpamvu Fransisko na Yasinta bahise bafata imibereho ikabije mu ukwibabaza kugira ngo bashobore gukiza abantu benshi uwo muriro bari babonye.
Igice cya kabiri cy’ibanga, ni ubuhanuzi ku ntambara ya kabiri y’isi n’iya gatatu, intambara, inzara, imitingito n’ibindi byago hamwe n’itotezwa rya Kiliziya; ni ukwegurira Uburusiya Umutima Utagira Inenge wa Bikira Mariya, kugira ngo iyo ntambara itazaba. Kandi nkuko byavuzwe haruguru, ni uguhinduka kw’icyo gihugu, ni Ugutsinda k’Umutima Utagira Inenge wa Bikira Mariya, uwo muhango uramutse ukozwe. Ni ugutsinda kandi mu mpera y’ibyo byose, k’uwo Mutima Utagira Inenge wa Bikira Mariya, niyo uwo muhango batazawukora, Bikira Mariya yasezeranije abana ko Nyirubutungane azamutura icyo gihugu, ariko mu gihe cy’imibabaro ikabije, hanyuma ugutsinda kwe kukazaba icyo gihe.
Igice cya gatatu cy’iryo banga, nicyo Bikira Mariya yabujije Lusiya kuvuga. Nuko igihe yari umubikira, mu mwaka wa 1944,nibwo Bikira Mariya yamutegetse kuryandika, rigashyikirizwa Nyirubutungane Papa, nawe akaribika,kugira ngo azaribwire abatuye isi bose muri 1960, cyangwa se azarivuge ari uko Lusiya yitabye Imana mbere ya 1960. Lusiya yamubajije impamvu, Bikira Mariya amubwira ko ariho ubwo butumwa burimo bwari kuzashobora kumvikana. Bamwe mu babitsi b’inyandiko za Vatikani bashoboye kugera kuri iryo banga, bavuga ko ryerekeye ubuyobe burengeje ukwemera buzibasira Kiliziya, no gutakaza ukwemera kwa Kiliziya Gatolika kuzatangirana n’uwo mwaka wo muri 1960. Abakristu benshi bazi ko ibanga ryavuzwe muri 2000, ariko mu uruzinduko rwa Nyirubutungane Benedigito wa XVI yagiriye I Fatima muri 2010, yavuze ko ibanga rya gatatu ritavuzwe ryose, kandi ibirimo birebana n’ibabazwa rya Kiliziya. Na Nyirubutungane Yohani Pawulo wa Kabili yasubije abadage muri 1980 bari bamubajije impamvu ibanga ry’I Fatima ritavugwa, yabasubije ko ibirimo kubivuga, byarushaho kuzambya ibihe turimo aho kubikiza. Ikiruta ni ukuvuga ishapule, niwo muti w’ibiri muri iryo banga.
Ubutumwa bw’I Fatima bwatangiye kwemerwa muri 1930.Ba Nyirubutungane Papa ba nyuma y’amabonekerwa y’I Fatima bose, bemeje ko ibyavugiwe I Fatima ari ukuri, nubwo kuvuga igice cya gatatu cyaryo batashoboye kurivuga nkuko Bikira Mariya yari yabisabye. Abanditse kuri Fatima ni benshi, kandi abatewolojiye benshi bahuriza hamwe ko ubutumwa bw’I Fatima bwerekeye kumenyesha abakristu ko ikinyejana cya 20, kizahura n’imibabaro iturutse mu uguhakana no kubabaza Imana bikabije,bizatera isi ibyago byinshi, ariko ko abakristu baramutse bakiriye umuti Bikira Mariya yahatangiye , byose byaba amahoro. Nuko rero ni ubutumwa bwigisha kugarukira Imana,kwita ku iyobokamana nyaryo, kwanga ibyaha, kubaha Yezu no kuberaho gukunda Imana yonyine na Bikira Mariya. Bitaba ibyo, ibihano bikagwirira isi.
Isabukuru nziza y’imyaka ijana Bikira Mariya abonekeye I Fatima.


text:
Nyuma y’umugoroba w’babyeyi, barifuza n’uw’abana
Nyuma yo kubona ibyiza ‘Umugoroba w’ababyeyi’ uzanye mu guhindura ubuzima bw’imiryango abagore n’abagabo bagahura bakaganira, abaturanyi bakungurana inama, bagakemura ibibazo biri mu miryango bakareba n’ibibafasha kugera ku iterambere, bamwe mu babyeyi b’i Gikomero mu Karere ka Gasabo bifuje ko habaho n’umugoroba w’abana.
Aba babyeyi bo mu Murenge Gikomero badutangarije ko bifuza ko habaho n’umugoroba w’abana bityo abana baba bafite imico mibi bagahura na bagenzi babo n’abakuru (...)
Nyuma yo kubona ibyiza ‘Umugoroba w’ababyeyi’ uzanye mu guhindura ubuzima bw’imiryango abagore n’abagabo bagahura bakaganira, abaturanyi bakungurana inama, bagakemura ibibazo biri mu miryango bakareba n’ibibafasha kugera ku iterambere, bamwe mu babyeyi b’i Gikomero mu Karere ka Gasabo bifuje ko habaho n’umugoroba w’abana.
Aba babyeyi bo mu Murenge Gikomero badutangarije ko bifuza ko habaho n’umugoroba w’abana bityo abana baba bafite imico mibi bagahura na bagenzi babo n’abakuru muri bo bakabagira inama.
Nyirabuhinja Budensiyana umwe muri aba babyeyi banagize itorero ryo kubyina ry’uyu murenge, yadutangarije ko umugoroba w’ababyeyi ubabereye umugisha kuko bahura bakaganira ku bibazo bafite mu miryango, bakanahana impanuro n’inama mu kwiteza imbere.
Minisiteri y’Uburinganire n’Iterambere ry’Umuryango muri uku kwezi kwijihijwemo umunsi w’abagore, yatangaje ko muri uyu mwaka umugoroba w’ababyeyi kazashyirwamo ingufu mu kuzamura iterambere ry’umuryango, aho abagize umuryango bagomba kuzajya baganira bakungurana ibitekerezo, bagaha ingufu umuryango bakareba n’iterambere ryawo.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Gusa avuga ko yifuza cyane kubona abana be biga ariko ngo hari abanga kujyayo kubera inzara abandi ngo bakavamo bageze hagati.
Ati “Abakijya mu ishuri ngerageza kubashishikariza kwiga. Nkoresha uko nshoboye kose bagatizanya imyenda, uwo umwe yajyanye mu gitondo akaza akawutiza uza kujyayo nimugoroba”
Akomeza agira ati “uyu mukuru yageze mu wa 5 avamo kubera kubura ibyo kurya n’ibyo kwambara. ”
Avuga ko ngo ku bwe abona akomeje kurwara ntanabone ubufasha ngo hari ubwo banapfa.
Muhongayire avuga ko yagira ikizere cy’ubuzima mu gihe yabona aho arambika umusaya akubakirwa ndetse ngo abana be babonye umushinga ubafasha kwiga byatuma yongera kugira ikizere ku buzima.
Shinga Karekezi Eraste, umuyobozi w’umudugudu Muhongayire atuyemo, avuga ko ikibazo cye kizwi kandi ngo bagerageza kumufasha mu rwego rw’abaturage.
Karekezi ati “Ikibazo cye turakizi amaze igihe gito ageze ino, turamufasha uko dushoboye ariko dutegereje ko hari icyo ubuyobozi buzakora kuko abayeho nabi biragaragara twese turabyemera”
Umunyamabanga Nshingwabikorwa w’umurenge wa Busoro Mbarubuke Vedaste , yavuze ko iki kibazo atari akizi.
Yagize ati “Hari inzego zishinzwe gushaka abatishoboye bakwiye gufashwa, tukabaha ubufasha n’ubwo natwe hari ubwo twiyemeza tukabyikorera.”
Yavuze ko hari gahunda nyinshi zo gufasha abatishoboye nka VUP, ubufasha bwihuse buhabwa umuntu, inkunga y’ingoboka, Girinka n’izindi.
Yatanze icyizere ko nyuma yo kumenya uyu muturage hari ikigiye gukorwa kugira we n’urubyaro rwe bafashwe kuva mu buzima bubi barimo.


text:
INYIGISHO YA MUSENYAERI SMARAGDE MBONYINTEGE MURI FORUM Y’URUBYIRUKO RWA DIYOSEZI YA KABAYI YABEREYE MURI PARUWASI YA MUSHSHIRO KUVA TARIKI YA 26-30 NYAKANGA 2017
Mu gusobanura ivanjiri y’umubibyi yasobanuriye urubyiruko ko Ijambo ry’Imana ryakirwa mu buryo bune (4). Ese wowe uri ubube? Umubibyi ajya kubiba imbuto zimwe zaguye:
- Mu nzira, 2. Ku rutare, 3. Mu mahwa, 4. Mu butaka bwiza
Ni ngombwa ko urubyiruko mu gihe turimo rwakira ijambo ry’Imana kandi rukera imbuto, mukaba ubutaka bwiza Imana ibibamo, niho mwahangana n’ibigeragezo ndeste n’ibibazo byugarije iyi si yacu.
Mu gusobanura insanganyamatsiko Papa Fransisko yageneye urubyiruko uyu mwaka: “Ushoborabyose yangiriye ibitangaza” (Lk1, 49) yabibukije ko ibitangaza Imana ibakorera biri hafi yabo, mu buzima bwa buri munsi. IcyoImana ishingirahoni:
- Umutima : wo gukunda, ese wowe ukunda ute? Ukunda iki?
- Ubwenge : budufasha gutekereza
- Umwete: (Ubushake ushyirabo kugira go wubake ubusore cg ubukumi bwawe, imibereho yawe, urugo rwawe....)
Urubyiruko rwahawe umugisha na Baptismu ya Yezu yari intangiriro y’urugendo rushya yari agiye gukora kuva i Nazareti no mu Galileya kugera i Yerusalemu. “Igitangaza cya mbere Imana yagukoreye ni ukuba umwana w’Imana binyuze muri Baptismu. Ibitangaza Imana ihora idukorera muri Baptismu: Indangakwemera tuvuga, Amazi ya Batismu dusukwaho, Amavuta matagatifu dusigwa, Itara duhabwa n’umwambaro wera twambikwa.
Mu gusoza, Nyiricyubahiro Musenyeri yagize ati:
“Forum y ‘urubyiruko yagombye kubaviramo umwanya wo kwibuka no kumenya gukoresha ubwenge bwanyu.Mugahitamo ubuzima buboneye. Ntabwo dushobora kubaho tutabahangayikiye. Imvune n’ibibazobyanyu turabizi! Ariko imbere yanyu hari ikizere gikomeye cyokubaho”. Mu guhitamo ubuzima hari ibintu bidubangayika nk’abarezi. Ntimugatomere mutazi aho mujya: gushaka, kwiha Imana.Mujyemubitekerezaho cyane”.
Mgr Smaragde.
Byanditswe : tariki ya 29 Nyakanga 2017 saa 18:30:32, ubu
, : 390
Uwabitangaje : Secretariat CEPJ
Liturujiya y'uyu munsi
Umwaka B, Imbangikane
Kuwa gatandatu, kwambara icyatsi
Isomo rya 1 : 2 Sam 1,1-4.11-12.19.23-27
Kuzirikana : Zab 80 (79)
Ivanjili : Mk 3,20-21.
Fabiyani Papa n’uwahowe Imana (250)
Sebastiyani Uwahowe Imana (288)
Inkuru zeheruka gutangazwa
Ubutumwa bw'Abepiskopi
Inyigisho
Aho tubarizwa
Commission Episcopale pour la Pastorale des Jeunes, C.E.P.J.C/o Cité des Jeunes "Nazareth" de Mbare
B.P. 66 Gitarama
Tél. : +250 787 171 955
E-mail : cepj@urubyiruko.org
Website : www.urubyiruko.org


text:
Mageragere: Abahinzi barishimira kuganirizwa ibijyanye no kuvugurura ubuhinzi
Yanditswe na MUKAGAHIZI ROSE
Bamwe mu bahinzi bo mu murenge wa Mageragere mu karere ka Nyarugenge, barishimira politiki iriho y’ubuhinzi, gahunda ziyigize harimo gahunda z’iyamamazabuhinzi aho baganirizwa ibijyanye no kuvugurura ubuhinzi none bakaba baratangiye kuva mu buhinzi bwa gakondo bajya mu buhinzi bugezweho bubyara umusaruro.
Bavuga ko babifashijwemo n’abajyanama b’ubuhinzi baboneka kuri buri mudugudu byatumye umusaruro wabo ugenda urushaho kwiyongera.
Hari n’abishimira uburyo nta muhinzi wakwifuza inama mu birebana n’ubuhinzi bw’umwuga ngo azibure kuko abajyanama b’ubuhinzi bababereye igisubizo ku makuru babaga bashaka kumenya mu buhinzi.
Ngamije, umuhinzi muri Mageragere yagize ati “Twishimira gahunda iriho yo gukoresha inyongeramusaruro biciye muri gahunda ya Nkunganire aho abahinzi dufashwa kubona ifumbire ndetse n’imbuto z’indobanure ku giciro gito kuko Leta iba yashyizemo amafaranga. Ibyo byatumye umusaruro urushaho kwiyongera cyane.”
Mu kiganiro n’Imvaho Nshya, Hategekimana Silas, ushinzwe ubuhinzi n’umutungo kamere mu murenge wa Mageragere, yavuze ko abajyanama b’ubuhinzi bahuguwe ku bijyanye n’ubuhinzi bugezweho kandi ko bakomeza kubahugura umunsi ku munsi nabo bakegera abaturage kurushaho kuko bo babana na bo umunsi ku munsi, bakababwira tekiniki zo guhinga, gukoresha inyongeramusaruro, kurwanya indwara mu bihingwa n’ibindi.
Yagize ati “Muri gahunda z’iyamamazabuhinzi wasangaga agoronome ari we ubirimo gusa. Urugero nk’Umurenge ufite ubuso bufite km2 9 cyangwa kuzamura, kugera ku baturage bose byari bigoranye ariko twabonye abafasha benshi, bituma umusaruro wiyongera cyane.’
Aha, atanga urugero rugira ruti “Tugiye ku bigori, mbere ifumbire itaratangira gukoreshwa wasangaga kuri hegitari abenshi batarenza hagati ya toni imwe n’igice n’ebyeri, ariko ubu umusaruro bigaragara ko nibura kuri hegitari tumaze kugera kuri toni 4,6 kubera gukoresha imbuto z’indobanure n’inyongeramusaruro.”
Imyiteguro y’Igihembwe k’ihinga B irarimbanyije
Ikigo k’igihugu cy’ubumenyi bw’ikirere /Meteo Rwanda kiravuga ko igihembwe k’ihinga A kiri ku musozo, bivuze ko imvura y’Umuhindo igenda iba nke, gisaba Abanyarwanda bireba gufata ingamba zikwiriye.
Kuri uyu mwanzuro, Hategekimana avuga ko kuri ubu hasojwe igihembwe k’ihinga A, bari kwitegura kwinjira mu gihembwe k’ihinga cya B aho batangiye kugitegura, aho kuri ubu, abahinzi bafashwa kuzuza gahunda za Nkunganire kugira ngo bamenye ingano y’imbuto n’ifumbire bakeneye kugira ngo abacuruzi b’inyongeramusaruro babafasha kubibagezaho babibagezeho.
Yagize ati “Ubu twatangiye gukangurira abaturage tubamenyesha ko igihembwe k’ihinga kiri hafi gutangira ndetse tunaganira na bo ibihingwa bifuza guhinga bibereye ubutaka bwabo.”
Yungamo ati “Ubu ni bwo turi muri gahunda yo gusarura, iki gihembwe ubu ni bwo kirimo kurangira, bimwe mu bihingwa biracyari mu mirima, ibindi birimo kuvamo, ariko turebye nko ku mboga, umusaruro nta kibazo wariyongereye, urugero nk’amashu aho twagiye duhinga, ishu imwe isigaye ipima ibilo biri hejuru ya 5, ku buryo kuri hegitari usangaho toni ziri hejuru ya 8.”
Aboneraho gukangurira abahinzi kugira amakuru ahagije mu buhinzi, kugira ngo bagire umuco wo guhinga kare, bakoresha inyongeramusaruro, imbuto z’indobanure ndetse n’ifumbire kugira ngo umusaruro uzarusheho kwiyongera.
TANGA IGITEKEREZO
Leave a Reply
Be the First to Comment!


text:
Céline, izina ry’umuntu ukora icyo akunze
Céline ni izina rifite inkomoko mu kilatini ku izina Caelius risobanura ikirere ariko mu Kigeriki iri zina risobanura ukwezi. Bamwe bandika Celine, Celeste, Celina, Selene.
Bimwe mu biranga ba Céline
Céline arangwa no gukunda akazi akora, arakitangira ku buryo ashobora no guha agaciro gake umuryango we ahugiye mu kazi.
Avuga make ubundi agakora, iby’uko ashoboye cyangwa adashoboye abigaragariza mu kazi.
Ni umuntu umenyera vuba , niyo nta byinshi muravugana aba yamaze kukwisanzuraho ku buryo hari ubwo bifatwa nko gushyanuka cyangwa kubahuka.
Ni umunyakuri, arigenga kandi akunda ibintu byo gukina amakinamico, kubyina, gushushanya, ubucuruzi n’ibindi.
Akunda imideli, aba yumva yatsinda mu byo akora byose, ikindi kandi akunda ubuyobozi.
Ibyamamare byitwa iri zina
Nubwo habarurwa abantu benshi bitwa ba Céline, uzwi cyane na benshi ni umuririmbyikazi wo muri Canada wavukiye i Quebec Céline Marie Claudette Dion.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Ibi Bugingo Emmanuel yabitangaje ubwo Minispoc yifatanyaga n’abatuye Akarere ka Rubavu muri siporo kuri bose kuri uyu wa Gatandatu tariki 17 Nzeri 2016.
Ni igikorwa cyitabiriwe n’ingeri zitandukanye z’abaturage harimo urubyiruko, ababyeyi n’abayobozi mu nzego zinyuranye zo mu Karere n’Umurenge wa Rugerero wabereyemo iyo siporo.
Mu ijambo yagejeje ku bari bateraniye aho, Bugingo yagize ati "Rubavu mwiyita ’Brazil’, abana banyu benshi batunzwe na siporo harimo abakina mu makipe akomeye y’umupira w’amaguru mu Rwanda no hanze, abandi barasiganwa ku magare bagahesha igihugu ishema, namwe mugomba kurushaho kumva akamaro kayo ku buzima bwanyu ndetse ku bakiri bato, mwatera ikirenge mu cya bakuru banyu mukayigira umwuga."
Yakomeje ababwira ko igihugu cyatekereje gushyiraho gahunda yo gushishikariza abaturage gukora siporo nyuma y’uko hari indwara zitandura zirimo umubyibuho ukabije, umutima, igisukari (Diabete) n’izindi zikomeje gushegesha ubuzima bwa benshi nyamara urukingo rwazo rworoshye ari ugukora siporo.
Uretse iyi gahunda ya siporo kuri bose yagiye itangizwa mu Turere dutandukanye, Leta yashyiriyeho abakozi bayo uburyo bwo gukora siporo ibagenera amasaha abiri yo ku wa Gatanu saa Cyenda kugira ngo barusheho guhangana n’indwara zitandura.
Umuyobozi w’Akarere ka Rubavu wungirije ushinzwe imibereho myiza y’abaturage, Uwampayizina Marie Grace we yagize ati "Muri Rubabu n’Umurenge wa Rugerero by’umwihariko, siporo ni umuco wacu, muri weekend imihanda iba yuzuye, abandi bagiye ku Kivu ndetse no mu mazu akorerwamo siporo. Turishimira ko abayobozi muri Minispoc baje kwifatanya natwe. Ni iby’agaciro kandi tuzakomeza kurwanira umwanya wa mbere kuko ubu nta baduhiga mu gukora siporo."
Umurenge wa Rugerero ubaye uwa mbere ukorewemo siporo kuri bose kuko ubusanzwe yakorerwaga ku byicaro by’Uturere, Bugingo akaba avuga ko ari ubundi buryo bashyizeho bwo kwegera cyane abaturage kurushaho.
Akarere ka Rubavu ni kamwe mu turere two mu Rwanda dukunda guturakamo abakinnyi benshi b’umupira w’amaguru bakomeye nka Haruna Niyonzima ukinira Yanga yo muri Tanzania, Nirisalike Salomon n’abandi.


text:
Ubuhamya bwa Murangwa: TWIBUKE TWIYUBAKA (Igice cya mbere)
BWAKIRIWE na N Madjaliwa
Muri iki gihe twibuka ku nshuro ya 18 abacu bazize jenoside ya korewe Abatutsi mu Rwanda mu 1994, by’ umwihariko abahoze ari abasiportif nagirango nifatanye n’Abanyarwanda bose muri iki gikorwa murwego rwo kubakomeza no gukomeza kubahumuriza ko twebwe twarokotse tuzakomeza guharanira ko amazina y’ inzirakarengane atazibagirana kandi ko tuzakomeza gufatanyiriza hamwe gushaka inzira n’ ibisubizo bizatuma amahano nkaya atazongera kubaho.
Ubuhamya bwanjye kuri uyumunsi nahisemo kubukora muburyo bushingiye kubyambayeho kugiti cyanjye ariko kandi nuko njye mbibona nkumu sportif.
Ibyo nkaza kubivuga ntanga personal testimony ikubiyemo n’ ubutumwa cg inshingano numva sport yaba ifite mu rwego rwo gufasha igihugu cyacu kutazongera gusubira mubihe by’amakuba nkibyo muri 1994.
Njyewe nkuko nagiye mbivuga mubiganiro binyuranye nagiye ngirana n’abantu kugiti cyabo cg se ibyo natanze mubinyamakuru, jenoside yatangiye ubwo twiteguraga gukina umukino 1/16 w’ igikombe cya CAF, aho twagombaga guhura n’ ikipe yo muri Kenya (Brewerries FC) nyuma yo gukuramo imwe mu makipe yahoze ari ibihangange muri Africa ariyo Al-Hilal FC yo muri Soudan.
Ababyibuka ngirango baribuka ukuntu intsinzi yacu (Rayon Sports) yabaye ikintu cyongeye guhuza hafi abantu bose nyuma y’igihe kirekire cyari gishije urwicyekwe, urwangano n’ ivangura hagati y’ abanyarwanda aribyo byaturangaga kurusha ubusabane bwagaragaye muri ako gahe gato! Icyo gihe sport, by’ umwihariko yongeye kugaragaza ingufu ifite mu rwego rwo guhuza abantu.
Nkuko nabivuze rero mu rwego rwo kwitegura uwo mukino ukomeye icyo gihe twakoraga imyitozo myinshi.
Ubuzima bwanjye cg se ubuhamya bwanjye bwerekeranye na jenoside yakorewe abatutsi mu 1994 bukaba bwaratangiranye nicyo gihe cyo kwitegura uwo mukino.
Ku gica munsi cyo kw’ itariki ya 06/04/1994 (Iyi ubanza ariyo tariki yonyine nibuka, kuko nyuma yaho ibyambayeho byose ntabwo nari nkimenya niba ari kuwa mbere cg kuwa gatanu!) twari twakoreye imyitozo kuri stade Mumena I Nyamirambo, icyo gihe imyitozo yacu yatangiye kare kugirango tuyirangize kare maze tubashe kujya gukurikira imikino y’igikombe cy’afrika (CAN 94) yaberaga muri Tunizia.
Ubwo imyitozo yarangiye ahagana mu masa cyenda n’ igice (15:30) maze duhita twerekeza ahantu hanyuranye twabashaga gukurikirira iyo mikino kuri za Televizio (icyo gihe hari hacye cyane).
Umukino wabanje nawurebeye igice cyawo cya mbere kwa munshuti wanjye Gaga warutuye hafi ya stade Mumena icyo gihe.
Ariko kubera ikibazo cy’ umuriro cyariho icyo gihe byabaye ngombwa ko tujya kureba igice cya kabiri hafi yo kwa GAGA bitaga muri Café Rio.
Ubwo nyuma yo kureba umukino wambere nerekeje kuri Restaurant Baobab aho narebeye uwa kabiri.
Aha kuri BAOBAB hari hafi yaho nari ntuye icyo gihe nkaba narahagiye mpasanga mugenzi wanjye twabanaga ariwe Athanase Nzayisenga.
Twarebye match yakurikiyeho ikaba yararangiye ahagana mu ma saa yine z’ ijoro (22:00pm) ubwo twasohotse twerekeza aho twari dutuye (hari nko muri 100m uvuye kuri Baobab) maze tugeze hanze tuhasanga agatsiko k’abantu bari hagati ya batanu n’icumi.
Abo Bantu bari bakikije umuntu wakoraga akazi k’ ubuzamu kuri Baobab, maze natwe turabegera kugirango twumva ibyo bari barimo kuko byaragaragaraga ko hari ikintu kidasanzwe barimo bavugaho.
Tumaze kubegera twumvise uwo muzamu wa Baobab avuga ko y’ umvise ikintu giturika hakurya za Kanombe kandi akaba yabonye n’ umuriro mwinshi mukirere.
Ntabwo twabitinzeho kuko muribyo bihe twari tumenyereye ibintu biturika hirya no hino mu mugi wa Kigali.
Nabwiye mugenzi wanjye nti twigendere,kuko aba batangariye ibiturika n’ umuriro ubanza bataba ino!
Ariko ubwo ibyo twatashye twita ibisanzwe ntabwo twari tuziko byari bigiye kuvamo akaga katazibagirana mu mateka yu Rwanda ndetse nay’ isi yose! Ubwo murukerera rw’ iryo joro nibwo twamenye ko ya nkuru ya wa muzamu wa Baobab yaje kuvamo ko Prezida Habyarimana nabari kumwe nawe mundege yari muvanye Arusha bahitanywe n’ impanuka y’ indege.
Ubwo tukimara kumva iyo nkuru twahise twumva ko ishyamba atari ryeru, ukurikije uko ibintu byari byifashe muri icyo gihe, aho abantu bahohoterwaga munzira kubera uko basa cg se abandi bagahunga amago yabo kuberako umuntu nka KATUMBA yapfuye, ntabwo byasabaga ubuhanga bwinshi kumva cg kubona ko ibyari gukurikira urupfu rwa Habyarimana byari kuba atari ibintu byoroshye (kandi niko byagenze).
UKO SPORT/FOOTBALL YAGIZE URUHARE MW’ IROKOKA RYANJYE
Ubwo ahagana mu masa munani (14:00) kw’ itariki ya 7/04/1994 twatewe n’ igitero cy’abasirikare baje baturutse muri Mont Kigali, iki gitero twagikijijwe nuko umwe muri abo basirikare ngo yari umufana wa Rayon Sports hanyuma akaza kumenya bitewe namwe mu mafoto yabonye muri album photo zari zimaze guterwa hejuru ubwo basakaga inzu yacu.
Uwo musilikare yaje no kutugira inama yuko twitwara mu rwego rwo gutuma ntabandi bagenzi be baza kuza nyuma ngo babe batumerera nabi (nko gufungura imiryango y’ igipangu n’ iyinzu, gukuraho rideau…) Ariko rero ibyo ntibyababujije guhitana umwana w’ umukozi twari dufite ngo kuko atarafite indangamuntu, bityo kuribo ibyo bikaba byaravugaga ko ngo uwo mwana yari Inyenzi yari yaraje kwiyoberanya yaka akazi ko gukora murugo!
Aho twari dutuye njye na mugenzi wanjye Athanase bwarakeye turahava nta muntu wundi wongeye kuhadusanga, ubanza inama z’ umusilikare zaradufashije! Twerekeje hepfo gato aho ababyeyi banjye bari batuye hakaba kandi hari hatuye abandi bagenzi bacu twakinanaga muri Rayon Sports.
Twagezeyo nta kibazo kinini kuko icyo gihe barrier zari zitarashyirwa mu mihanda kandi ikindi ntabwo hari kure (1km cg 2km).
Igitekerezo cyo kujya aho kuri bagenzi bacu cyaje kuvamo amahirwe yuko uyu munsi nshobora kuba ndihano mbasha gutanga ubu buhamya.
Kuko nkurikije ibyakurikiye ibyo bihe nsanga bitari gushoboka ko nari kubasha kubikira iyo hataba ubwitanjye n’ ubufatanye byaturutse kuri bamwe muri bagenzi banjye twahoze dukinana muri Rayon sports.


text:
stop that game please
Ntukagaye ijambo ry’urushishi utarebye imisaya riturutse mo Ni uko yareshyaga mu mutwe
Uwo mukobwa ashatse yarekeraho kwibuza isoko kuko uwo muco WO kwiyandarika ntukwiye umwari w’u Rwanda
iyo jarousy mwamugiriye ,ahubwo courage str
iyo jarousy mwamugiriye ,ahubwo courage str
uwo mwari w I Rwanda ko akaze ra, gs ntago biriya bimuhesheje agaciro pe, sist tekereza neza , wisubireho
mumureke sha, ntakabura imvano.nonese abayagiye gukora biriya adafite impamvu ibimuteye?
Uyu so Umuco aratinyuka agafata ibikoresho nkibi akabikoresha ibiteye isoni bene aka kageni atazongera peeee
Uyu mukobwa ko ari mubi yatuje ra
mwaretse chr wanjyewe ko nacyo yaberetse
what’s that ,is she rwandan girl or not? nonese ko abakobwa
Yewe yew ni hatari man!gusa" one man’s meat is another man’ poison" buriiya nibyo arimo kumva bimushimishije muri iki gihe!!
Yewe yew ni hatari man!gusa" one man’s meat is another man’ poison" buriiya nibyo arimo kumva bimushimishije muri iki gihe!!
Apuu ngize ngo nundi naho niyo nyatsi y’amandazi, niyo yampa 50 000 000 Rwf sinamugira umugore, najya munyuza he keretse kugenda mwambitse casque
bihorere sha. Komereza aho ureke abo bafite ingengasi.
rekareka uyu si umubwa wumunyarwanda kazi ubwiza aratase umva suri namwiza rwose apuuuuuuuuuuuuuuu
Ninkunguzi
asky.kuntu ari mubi
iyo aba mwiza ntawari kumukira


text:
Umulayiki ni muntu ki? Ubutumwa bwe ni ubuhe? Ubutumwa bwe bwuzuzanya bute n’ubw’abari mu nzego nyobozi za Kiliziya? Ni biki bisabwa umulayiki ujijuttse, uri mu nzego zifata ibyemezo? Kugira ngo abalayiki bagire uruhare rugaragara mu buzima bwa Kiliziya bagomba gufashwa na Kiliziya nyobozi. Iyi nyandiko ntigamije gucukumbura inyito n’ubutumwa bw’umulayiki mu rwego rwa tewologiya ahubwo igamije gusobanura muri rusange umulayiki icyo ari cyo n’ubutumwa bwe muri Kiliziya no mu buzima bwe bwa buri munsi.
Umulayiki ni umukristu utari mu nzego za gisaserdoti. Ahabwa iryo zina kubera Batisimu yahawe. Umulayiki asabwa kuba umunyu n’urumuri rw’isi (Mt 5, 13-16) atanga urugero rwiza aho atuye, akora, bityo akabera Kristu umuhamya aho ari. Yaba umuhinzi, umunyeshuri, umucuruzi, umukozi wa Leta,…mbese buri wese mu kimutunze wemeye kwakira Kristu muri Batisimu asabwa kubahiriza rya tegeko ry’urukundo Yezu yahaye abe (Yh 15, 11-17). Ibyo abikora amurikiwe n’ubwenge Imana yamuhaye, amurikiwe n’amategeko y’Imana n’aya Kiliziya ndetse n’amategeko y’igihugu. Umulayiki mwiza ni n’umuturagihugu mwiza ndetse by’akarusho kuko avoma ku isoko y’ubwiza ari yo Mana.
Ese ubutumwa bw’Umulayiki ni ubuhe muri Kiliziya?
Twavuze ko ubutumwa bw’Umulayiki ari ukuba umunyu w’isi n’urumuri rw’isi? Ibyo bivuga iki? Muri make ni ugukurikiza amategeko y’Imana n’aya Kilizia, ariko cyane cyane rya tegeko ry’urukundo Yezu yaraze abazamwemera. Gukunda nabyo twavuga ko ari ukwifuriza abandi ibyo wowe wiyifuriza. Ni ukwirinda gukorera abandi imitwaro wowe utakwikorera. Ariko se mu buryo bufatika umulayiki asabwa iki mu kiliziya?
Nk’uko tubisanga mu mihango y’itangwa ry’Isakaramentu rya Batisimu, ubatijwe wese asangira na Kristu ubusaserdoti, ubuhanuzi n’ubwami. Umulayiki nk’uwabatijwe asabwa gusenga yiherezaho Imana igitambo kizima kandi gitagatifu (Mt6, 5-8),asabira isi kandi na we yisabira; yibutsa abo babana ikiri icyiza, ikinyuze Imana bityo agacyaha amahano kandi agahumuriza umuryango ak’abahanuzi dusanga muri Bibiliya (Yer 1, 5.10; Ezek 33;Am5,18-6,7; Hoz 11,11-12). Umulayiki asangiye ubwami n’uwo yemeye kuko yitangira bagenzi be atijujuta aka Yezu ku musaraba. Akishimira kwitanga aho guhabwa nk’uko Yezu atazanwe no kugaragirwa ahubwo atanga ubuzima bwe kugira ngo intama zibugire. Umulayiki aharanira icyateza imbere ubukristu, atanga ituro n’indi misanzu isabwa, yitabira Imiryango Remezo n’Imiryango ya “Agisiyo Gatolika”, nk’Abalegiyo, Abanyamutima, Abakarisimatiki,…bityo ubukristu bwe ntibube nyamwigendaho. Ariko se Ubutumwa bw’umulayiki bwuzuzanya bute n’ubw’abari mu nzego nyobozi za Kiliziya?
Imana yakoresheje Intumwa zayo guhera kuri Petero kugera kuri Papa dufite ubu n’abasimbura babo yiyoborera umuryango wawo. Izi nzego ni zo nakwita Kiliziya nyobozi zigomba kuba umuyoboro w’ingabire za Nyagasani arizo Masakaramentu.
Ibyo abalayiki basabwa cyane cyane abari mu nzego zifata ibyemezo
-Kwitabira gahunda za Kiliziya cyane cyane Missa zo ku cyumweru
-Gushyiraho amategeko atabangamira ukwemera. URUGERO: Itegeko ryemerera abagore gukuramo inda, itegeko ryemera kubana kw’abahuje ibitsina,...
-Kurangwa n’ubushishozi n’ukwemera(la foi/faith), ubushakashatsi mu by’ubuhanga, ibiganiro mpaka mu by’ubukungu na politiki.
Ibyo abari mu nzego nyobozi basabwa
-Kuba bugufi abalayiki, cyane cyane abari mu nzego zifata ibyemezo, haba mu mahugurwa mu myiherero…kuko ari abana ba Kiliziya. Aha ndashima intera imaze guterwa na Komisiyo y’Alayiki mu Rwanda cyane cyane mu kubategurira amahugurwa n’imyiherero.
-Kuba intanga rugero mu migenzo myiza y’ubukristu
-Kwemera kugirwa inama
Ibi ntibibuza ariko ko buri rwego rugomba gukora no kunoza ibirebana n’inshingano ariko bitabujijwe guhana amakuru yubaka. Ntibyaba byiza abalayiki aribo bagena uko amasakaramentu atangwa, aribo basobanura inyigisho z’ukwemera n’imyitwarire(le Dogme et la morale chrétienne) cyangwa abari muri Kiliziya nyobozi ngo abe aribo bayobora amasendika y’abakozi cyangwa amashyaka ya politiki, bakuraho cyangwa bugashyiraho abayobozi mu nzego izi n’izi.
Umunsi w’Abalayiki wagombye kuba umwanya wo kwibukiranya ubutumwa bwabo muri Kiliziya no mu isi bwo kuba umunyu n’urumuri aho batuye(Mt 513-16). Bityo bakaba Abakristu beza n’abaturage beza, bakuzuzanya na Kiliziya nyobozi kubaka Ingoma y’Imana duhereye hano ku isi.
Padiri Valens NSABAMUNGU
PARUWASI NYAGAHANGA


text:
IBYANGIZA UBWISLAMU ( MU KINYARWANDA )
IBINTU CUMI BYANGIZA UBWISLAMU BW’UMUNTU NKUKO BYAGARAGAJWE NA SHEIKH MUHAMMAD ABDUL WAHAB NABANDI BAMENYI, BIGASOBANURWA NA SHEIKH ABDUL AZIZ BEN ABDULLAH BEN BA’AZ
Hashimwe kandi hasingizwe Imana (Allah) S.W.A, amahoro abe kuwasozoreje intumwa nabahanuzi Muhammad mwene Abdullah nabiwe nabasangirangendo be nabazamukurikira kugeza kumunsi wa nyuma.
Muvandimwe Muyislam, menya ko Imana (Allah) yategetse abagaragu bayo bose kuba abayislam no kuzirikana amategeko yayo no kwirinda kunyuranya nayo, ku bwibyo yohereza intumwa Muhammad ( Imana imuhe amahoro nimigisha ) uzamukurikira azaba ayobotse nuzirengagiza inyigisho ze azaba ayobye.
Imana yatugaragarije henshi muri Qoran impamvu zatuvana mw’idini, nuburyo bwinshi twabangikanyamo Imana tukaba abahakanyi.
Muri iyi nyandiko tugiye kubagaragariza ibintu cumi (10) byangiza ubuyislam bw’umuntu, nkuko byasobanuwe na Sheikh Muhammad Abdul wahab nabandi bamenyi (Imana ibahundagazeho impuhwe zayo), tukabigezwaho mu ncamake na Nyakubahwa Sheikh Abdul aziz ben Abdullah ben Ba’az, kugirango ushobore kubyirinda wowe muyislam ubirinda nabandi.
ICYA MBERE: Kubangikanya Imana (Allah) , ugaragira ikindi kitariyo.
Imana muri Qoran iti: “ Imana ntibabarira umuntu wese uyibangikanya, ibabarira undi wese ishatse” Isura 4 : 116 nanone Imana iragira iti: “ Uzabangikanya Imana azaziririzwa ijuru, ubuturo bwe ni mumuriro, nta mutabazi kubahuguzi (ababangikanyamana) isura 5:72.
Mukubangikanya Imana hakubiyemo gusaba abazimu no kubiyambaza, gutura ibitambo ikindi kitari Imana nkabatura ibitambo amajini cg abakurambere babo.
ICYA KABIRI: Kugira abahuza hagati yawe n’Imana , bambazwa, bakitabazwa, bakaniringirwa, ibyo ni ubuhakanyi (Kufru) bidasubirwaho.
ICYA GATATU: Kutemera ko ababangikanyamana ari abahakanyi cyangwa ukabishidikanyaho ugerageza gukosora ibyo bemera ugambiriye kubavugira.
ICYA KANE: Kwizera ko hari indi nzira (idini) iboneye itari iyo twigishijwe n’intumwa Muhammad, cyangwa ko hari andi mategeko aboneye Atari ayazanywe nawe, nkababona ko amategeko adashingiye kuy’Imana aboneye abo ni abahakanyi.
ICYA GATANU: Udashimishwa ni icyaricyo cyose twigishijwe nintumwa Muhammad (I.I.A.I), niyo yaba agikora ariko atakishimiye aba ari umuhakanyi, nkuko bigaragara mu mvugo y’Imana aho igira iti: “… Kuko babajwe nibyahishuwe n’Imana ibikorwa byabo Imana ikabigira impfabusa” Isura 47:9
ICYA GATANDATU: Kunnyega icyaricyo cyose mw’idini cyaba ikiza (thawab) cg ibihano (iqab) ni ubuhakanyi, gihamya cyibyo ni ijambo ryi Imana rigira riti: “ Babwire uti: Imana nigitabo cyayo ni intumwa yayo nibyo munnyega ? nta rwitwazo mu kwiye kugira kuko mwahakanye nyuma yo kwemera” Isura 9: 65-66
ICYA KARINDWI: Uburozi, uroga cg urogesha cg uwizera ko hari icyo bwamugezaho, aba ari umuhakanyi, Imana iti: “…Abamalayika (Haruta na Maruta) ntawe bigishaga kuroga uretse ko bamubwiraga ngo turi ibigeragezo (fitna) kubiremwa uramenye utaba umuhakanyi. Isura 2: 102
ICYA MUNANI: Kwifatanya nababangikanyamana (abahakanyi) no kubashyigikira mu kurwanya abayislamu, gihamya ni ijambo ryi Imana rigira riti: “…nuzabashyigikira muri mwe azaba ari nkabo, Imana ntiyobora abahuguje (abahakanyi) roho zabo” Isura 5:51
ICYA CYENDA: Kwemera ko bamwe mu Bantu bashobora kwitandukanya namategeko ya Islam nkuko Khidhr yitandukanyije namategeko ya Musa (Imana ibahe amahoro) ibyonabyo ni ubuhakanyi, Imana iti: “… uzahitamo indi dini itari islam ntazemererwa iryo dini rye kandi kumunsi wimperuka ni umunyagihombo” Isura 4:85
ICYA CUMI: Kutita ku dini y’Imana, ntuyige ntuyikurikize, gihamya kibyo ni ijambo ry’Imana rigira riti: “ Ninde wahuguje kurusha uwibukijwe amagambo y’Imana ntayiteho, mu byukuri inkozi zibibi tuzazihana” Isura 32:22
Kuri ibi byangiza ubwislamu bw’umuntu, ntatandukaniro hagati yubikora mu mikino, ubyemera, ubikora kubera ubwoba, keretse ubihatiwe (ubikoreshejwe agahato), ibyo twavuze byose birakomeye kandi bikunze kubaho, ningombwa rero ko umuyislamu abyirinda, akabitinya, akabigendera kure.
Twikinge ku mana iturinde uburakari nubukana bwibihano byayo.
Amahoro nimigisha by’Imana bisakare ku mwiza mu biremwa by’Imana Muhammad nabiwe nabasahaba be.
Mu gice cya 4: Hakubiyemo uwemera ko gahunda namategeko bishyirwaho nabantu biboneye kurusha gahunda za Islam cyangwa ko ari kimwe, akemera kugengwa nabyo niyo yaba yemera ko amategeko ya Islam ariyo aboneye.
Hakubiyemo kandi ubona ko amategeko ya Islam atagendanye nigihe tugezemo cyangwa ko Islam ariyo nta ndaro yo gusubira inyuma kwabayislam, kimwe nuko hakubiyemo ufata idini nki kintu gihuza umuntu n’Imana gusa, nta ruhare rifite mu buzima busanzwe.
Mu gice cya 4 kandi hakubiyemo na none uwariwe wese ubona ko kubahiriza amategeko ya Islam nko guca akaboko k’umujura, gutera amabuye abasambana barashatse…. bitagendanye nigihe, kimwe nuko hakubiyemo uwemera ko hategekeshwa andi mategeko Atari ayi Imana nko mu bucuruzi, mu kugena ibihano kubanyabyaha… nibindi byose, niyo yaba yemera ko ay’Imana ariyo aboneye, kuko uwemera atyo aba aziruye ibyaziririjwe n,Imana bizwi na buri wese ko ari ikizira mw’idini nko gusambana, kunywa inzoga, inyungu za banki, amategeko atari ay’Imana ubyemera atyo ni umuhakanyi (Ka’afir), ibyo bihuriweho nimbaga yabayislamu.
Turasaba Imana ko yaduha gutunganirwa twese dukora ibiyishimisha kandi ituyobore nabayislam bose mu nzira iboneye, Imana niyo nyiri kumva ubusabe bwacu, amahoro nimigisha bisakare ku ntumwa Muhammad nabiwe nabasahab be.
Byanditswe na Nyiricyubahiro Sheikh ABDUL AZIZ ben Abdullah ben Ba’az.
Bishyirwa mu kinyarwanda na NSENGIYUMVA Hamad
Kigali- RWANDA
Icyitonderwa:-
1* Usabwe kugeza iyi nyandiko k’umuvandimwe wawe
utayifite ntakiguzi.
2* Wihanganire amakosa wasangamo cyane cyane ayimyandikire
kuko ntiyagambiriwe, Allah azabiguhembere.


text:
Imibare igaragaza ko 38% by’abana bari munsi y’imyaka itanu bahura n’ibibazo by’imirire mibi mu gihe u Rwanda rugeze kuri 80% mu kwihaza mu biribwa.
Ibi yabivuze kuwa Kabiri, tariki ya 22 Ugushyingo 2016, mu muhango wo gusoza amahugurwa y’iminsi ibiri yahuje inzego zihagarariye Inama y’Igihugu y’Abagore mu karere ka Gasabo, yari agamije kubakangurira gukoresha imbaraga n’ijambo bafite mu igenamigambi hagashyirwamo amafaranga yo kuzamura imirire.
Uyu muyobozi yaboneyeho no gusaba abagore gukoresha ijambo bafite mu nzego zifatirwamo ibyemezo iki kibazo kigakemuka.
Yagize ati “Igitera ikibazo si ukubura ibyo kurya ahubwo ni ubumenyi buke. U Rwanda rufite umutekano mu byo kurya ugera kuri 80% ariko rukagira abana bagwingiye 38% ubwo ibyo wabihuza ute? Ni nko kuba ufite ikigega cyuzuye ibyo kurya ariko abana bawe bakicwa n’inzara.”
Yakomeje abasaba ko no mu igenamigambi ry’umuryango bajya bateganya amafaranga yo kugura amata, imboga n’ibindi biribwa bigira uruhare mu kurwanya imirire mibi.
Gihana yatanze urugero ko iyo umwana yahuye n’imirire mibi mu muryango bimugiraho ingaruka mu bwenge no mu mikurire ugasanga imyaka afite ntihwanye n’igihagararo ndetse n’ubwenge bwe ugasanga ari buke.
Nzabamwita Thérèse uhagarariye Inama y’Igihugu y’Abagore (CNF) mu Murenge wa Jabana, avuga ko akuye byinshi mu kuzuza inshingano zabo yahuje no kugira ubukangurambaga bwo gutegura indyo yuzuye.
Ati “Ntabwo twari tuzi inshingano zacu nka CNF mu kurwanya imirire mibi, twasanze gutegura indyo yuzuye bidasaba ibintu twihingira mu karima k’igikoni. Tuzafasha abandi kumenya uko bategura indyo yuzuye.”
Mu Karere ka Gasabo gusa, abana bagwingiye bari ku kigero cya 22%, akaba ariko Karere kahereweho gahugurwa gukemura ikibazo cy’imirire mibi ndetse no kwirinda umwanda.
SFH irateganya no kuzagera ku tundi turere tw’igihugu, igamije kurushaho gukora ubukangurambaga bwo kurwanya imirire mibi.


text:
Umubare munini w’abavugabutumwa b’itorero rya Salt Lake Valley bahagurukiye
kurwanya ubwicanyi. Ibi byatewe n’ubwicanyi ndengakamere bwabereye mu
rusengero ruto muri Texas kuri iki cyumweru.
Rev.Gregory Johson uhagarariye aba bapasiteri bishyize hamwe yagize
ati :”Ubu nta hantu hateye ubwoba, dufite inshingano zo kuba abashumba
b’umukumbi w’intama kandi dushaka kurinda abashyitsi batugana.”
Aba bapasiteri uko ari 17 bahuriye ku kicaro cy’itorero rya Salt Lake
Christian kuri uyu wa kane kugira ngo baganire kuri gahunda y’ibikorwa
byabo birimo kwerekana ibyiyumviro byabo, agahinda ndetse no gusengera
abagizweho ingaruka n’iraswa ryatunguranye ryabaye ku cyumweru.
Pasiteri w’itorero rya Rock church in Draper Bill Young we yagize
ati :”Imana ni igisubizo si ikibazo.”
Kandi bavuze ko bishyize hamwe kugira ngo barinde abayoboke babo nubwo
bimeze nko kwirasa isasu.
Pasiteri Derek Frilley uyobora itorero rya Sandy Ridge Church yagize
ati :”Buri wese muri twe yiyemeje kwitangira abadashobora kwirwanirira.
Aba abapasiteri kandi bagiye guhabwa amahugurwa y’uko bamenya umuntu ufite
intwaro na Chuck Huyck uzwi cyane mu gutanga amahugurwa yo kurasa mu
myaka 30. Huyck ubu yigisha ibijyanye n’uburyo wakwitwara mu gihe habayeho
kurasa ndetse n’uburyo wakemura icyo kibazo.
Huyck yagize ati :”Dukeneye kwitegura umwanzi uje adusumira kandi turabizi
ko ajyiye kuza.”
Yavuze kandi ko biteguye bihagije kandi batitaye ku gihombo bagira ko
ahubwo bagomba gutsinda kabone n’ubwo bapfa. Iri akaba ari itegeko rya
mbere ngenderwaho.
Itegeko rya kabiri ni ukwitegura guhangana n’ikibazo cyose kizavuka.
“Tugomba gutera intambwe dusanganira uwo mugizi wa nabi.”
Itegeko rya gatatu ari naryo rya nyuma nk’uko Huyck akomeza abivuga ni
ukugira ubumenyi bwo kwitabara mu mirwanire igihe bibaye ngombwa.
Huyck yavuze ko izi ntwaro zizafasha Abapasiteri n’abashinzwe umutekano
wabo mu guhangana n’icyahungabanya umutekano mu nsengero zabo.
Huyck yakomeje agira ati :”Guhera Kayini yakwica umuvandimwe we Abel, ubu
abavandimwe bari kwicana kandi aho niho dutuye ariko ibyo ntacyo bivuze.
Ubu tugomba guhangana n’umwanzi.”
Yanditswe na Ildephonse Ndisanze
style="display:inline-block;width:350px;height:300px"
data-ad-client="ca-pub-2460108950092726"
data-ad-slot="6397865272"> -->


text:
UMUNARA W’UMURINZI—WO KWIGWA Kanama 2016
Iyi gazeti irimo ibice bizigwa kuva ku itariki ya 26 Nzeri-23 Ukwakira 2016.
INKURU IVUGA IBYABAYE MU MIBEREHO
Gutanga byampesheje ibyishimo
Umusore w’Umwongereza yatangiye ubuzima bwatumye arushaho kugira ibyishimo, aba umumisiyonari muri Poruto Riko.
Ishyingiranwa
—Uko ryatangiye n’icyo rigamije
Ese koko ishyingiranwa ni impano yaturutse ku Mana?
Uko Abakristo bagira ishyingiranwa ryiza
Dore inama y’ingirakamaro.
Shaka ikintu kirusha agaciro zahabu
Menya impamvu eshatu zituma abiga Bibiliya bamera nk’abantu bashakisha zahabu.
Ese ubona impamvu wagombye kugira amajyambere?
Menya icyo wakora ngo ugire amajyambere.
Ese ubona impamvu wagombye gutoza abandi?
Ni izihe ntego twagombye kubafasha kugeraho?
Ibibazo by’abasomyi
Kuki abarwanyaga Yesu bumvaga ko gukaraba intoki ari ikibazo gikomeye?
UBUBIKO BWACU
“Imbuto nsarura zituma Yehova asingizwa”
Nubwo Abigishwa ba Bibiliya batari basobanukiwe neza ko Abakristo batabogama, bageze kuri byinshi kuko bari bafite umutima utaryarya.


text:
Yehova atugaragariza urukundo ate?
‘Mutekereze namwe ukuntu urukundo Data yadukunze rukomeye!’
INDIRIMBO: 91, 13
1. Intumwa Yohana ashishikariza Abakristo gukora iki, kandi kuki?
MURI 1 Yohana 3:1, intumwa Yohana yadushishikarije gutekereza cyane ku rukundo rwimbitse Yehova adukunda. Yaravuze ati ‘mutekereze namwe ukuntu urukundo Data yadukunze rukomeye!’ Iyo dutekereje ukuntu Yehova adukunda cyane, natwe turushaho kumwegera no kumukunda.
2. Kuki hari bamwe bumva ko Imana itabakunda?
2 Icyakora hari bamwe bumva ko Imana idakunda abantu. Batekereza ko itabitaho. Bashobora gutekereza ko nta kindi ibamariye uretse gushyiraho amategeko no guhana abatayakurikiza. Abandi bo bayobejwe n’inyigisho z’ikinyoma, bituma batekereza ko Imana ari ingome kandi ko nta wushobora kuyikunda. Hari n’abandi bumva ko Imana ikunda abantu bose, baba bakora ibyiza cyangwa bakora ibibi. Ariko wowe wize Bibiliya igufasha kumenya ukuri ku byerekeye Yehova. Uzi ko urukundo ari wo muco w’ingenzi w’Imana, kandi ko yatanze Umwana wayo kugira ngo akubere incungu (Yoh 3:16; 1 Yoh 4:8). Ariko kandi, ushobora kutiyumvisha ukuntu Imana igukunda bitewe n’ubuzima wanyuzemo.
3. Ni iki kidufasha gusobanukirwa ko Yehova adukunda?
3 None se ni mu buhe buryo Yehova adukunda? Kugira ngo tubone igisubizo cy’icyo kibazo tugomba gusobanukirwa ko Yehova ari we waturemye. Ni we waduhaye ubuzima. (Soma muri Zaburi ya 100:3-5.) Ni yo mpamvu Bibiliya yita Adamu “umwana w’Imana,” kandi Yesu yigishije abigishwa be kujya basenga Imana bagira bati “Data uri mu ijuru” (Luka 3:38; Mat 6:9). Ku bw’ibyo, Yehova ni Data, kandi adukunda nk’uko umubyeyi mwiza w’umugabo akunda abana be.
4. (a) Yehova atandukaniye he n’ababyeyi b’abagabo? (b) Ni iki turi busuzume muri iki gice, kandi se mu gice gikurikira tuzasuzuma iki?
4 Birumvikana ko ababyeyi b’abagabo badatunganye. Uko byagenda kose, ntibashobora kugaragaza urukundo rwa kibyeyi nka Yehova. Hari n’abantu bibuka ibintu bibabaje byababayeho bakiri bato bitewe n’uko ba se babafashe nabi. Ariko Yehova we ntiyakwigera akorera abana be ibintu nk’ibyo. Ni we Mubyeyi mwiza kuruta abandi bose (Zab 27:10). Kumenya ko Yehova adukunda cyane kandi ko atwitaho, bizatuma rwose turushaho kumwegera (Yak 4:8). Muri iki gice turi busuzume uburyo bune Yehova atugaragarizamo urukundo. Naho mu gice gikurikira, tuzasuzuma uburyo bune dushobora kugaragazamo ko tumukunda.
YEHOVA NI WE UDUHA IBYO DUKENERA
5. Ni iki Pawulo yabwiye abantu bo muri Atene ku birebana n’Imana?
5 Igihe intumwa Pawulo yari muri Atene ho mu Bugiriki, yabonye ko uwo mugi wari wuzuyemo ibigirwamana abantu batekerezaga ko ari byo byabahaye ubuzima kandi bikaba byarabahaga ibyo babaga bakeneye byose. Ibyo byatumye Pawulo ababwira ati ‘Imana yaremye isi n’ibiyirimo byose, ni yo iha abantu bose ubuzima no guhumeka n’ibintu byose. Ni yo ituma tugira ubuzima, tukagenda kandi tukaba turiho’ (Ibyak 17:24, 25, 28). Koko rero, urukundo Yehova adukunda rutuma aduha “ibintu byose” dukenera kugira ngo tubeho. Reka turebe bimwe mu bintu Yehova yaduhaye abitewe n’urukundo.
6. Isi igaragaza ite ko Imana idukunda? (Reba ifoto ibimburira iki gice.)
6 Urugero, Yehova ni we watunganyije isi ‘ayiha abantu’ (Zab 115:15, 16). Mu mibumbe yose Yehova yaremye, isi irihariye. Abahanga mu bya siyansi bakoze ubushakashatsi mu kirere babona indi mibumbe myinshi. Ariko ntibigeze babona undi mubumbe ufite ibikenewe byose kugira ngo abantu bawubeho. Yehova ntiyashyize ku isi ibyo dukeneye gusa kugira ngo tubeho, ahubwo nanone yarayitunganyije ayigira nziza, kandi ayishyira ahantu hakwiriye kugira ngo twishimire ubuzima (Yes 45:18). Iyo dutekereje aho hantu Umubyeyi wacu Yehova yadutuje, mu by’ukuri twiyumvisha ukuntu adukunda cyane.
7. Uko Yehova yaturemye bigaragaza bite ko adukunda?
7 Nubwo Yehova yadutuje ahantu heza, azi ko kugira ngo twishime kandi twumve tunyuzwe, tudakenera gusa ibintu by’umubiri. Iyo umwana yumva ko ababyeyi be bamukunda kandi bamwitaho, yumva afite umutekano rwose. Yehova yaremye abantu mu ishusho ye, abaha ubushobozi bwo kumenya ko abakunda n’ubwo kugaragaza ko na bo bamukunda (Intang 1:27). Yesu na we yatwigishije ko dushobora kugira ibyishimo ari uko dufitanye na Yehova imishyikirano myiza (Mat 5:3). Yehova, we Mubyeyi wuje urukundo, ‘aduha ibintu byose, akadukungahaza kugira ngo tubyishimire,’ byaba ibyo mu buryo bw’umwuka n’ibyo mu buryo bw’umubiri.
YEHOVA ATWIGISHA UKURI
8. Kuki twifuza ko Yehova atwigisha?
8 Ababyeyi b’abagabo bakunda abana babo kandi baba bifuza kubarinda kugira ngo hatagira ubayobya cyangwa ngo abashuke. Icyakora ababyeyi benshi ntibashobora kuyobora abana babo neza, bitewe n’uko badakurikiza amahame yo mu Ijambo ry’Imana. Akenshi ibyo bituma babura ibyishimo kandi bakamanjirwa (Imig 14:12). Ariko Yehova we ayobora neza abana be kubera ko ari ‘Imana ivugisha ukuri’ (Zab 31:5). Yishimira kutwigisha ukuri ku bimwerekeyeho n’uko twamusenga. Ikindi kandi, ni we utwereka uburyo bwiza bwo kubaho. (Soma muri Zaburi ya 43:3.) Ni ukuhe kuri Yehova yatwigishije, kandi se ibyo bigaragaza bite ko adukunda?
9, 10. (a) Kuki Yehova aduhishurira uwo ari we? (b) Ni iki Yehova atwigisha ku birebana n’umugambi adufitiye?
9 Mbere na mbere, aduhishurira ukuri ku bimwerekeyeho. Atumenyesha izina rye, rikaba riboneka muri Bibiliya incuro nyinshi kurusha andi mazina yose. Muri ubwo buryo, Yehova aratwegera agatuma tumumenya (Yak 4:8). Nanone Yehova aduhishurira imico ye, igaragaza uwo ari we. Iyo twitegereje isanzure ry’ikirere, tubona ko Yehova afite imbaraga n’ubwenge. Ariko iyo dusuzumye Bibiliya, tumenya ubutabera bwe n’urukundo rwe ruhebuje (Rom 1:20). Ameze nk’umubyeyi ufite ubwenge n’imbaraga kandi urangwa n’ubutabera n’urukundo, ibyo bigatuma abana be bamwishyikiraho mu buryo bworoshye.
10 Nanone kandi, Yehova atwigisha ibirebana n’umugambi we. Atubwira ko turi bamwe mu bagize umuryango we. Anadusobanurira icyo atwitezeho kugira ngo tubane amahoro na buri wese mu bagize umuryango we kandi dukorane twunze ubumwe. Bibiliya igaragaza neza ko Imana itaturemanye ubushobozi bwo kugena icyiza n’ikibi (Yer 10:23). Yehova ni we uzi icyatubera cyiza. Iyo twemeye ko ari we ufite ubwo bushobozi kandi tukamwumvira ni bwo tugira amahoro ndetse tukanyurwa. Icyatumye Yehova aduhishurira iyo nyigisho ni uko adukunda.
11. Ni iki Yehova adusezeranya kigaragaza ko adukunda kandi ko atwitaho?
11 Umubyeyi wuje urukundo atekereza yitonze uko abana be bazabaho mu gihe kiri imbere. Aba yifuza ko bagira ubuzima bwiza. Ikibabaje ni uko abantu benshi muri iki gihe bahangayikishwa n’igihe kizaza, cyangwa bagapfusha ubusa ubuzima bwabo bakora ibintu bitazabazanira inyungu zirambye (Zab 90:10). Twe abana b’Imana, twumva dukunzwe kuko Yehova yadusezeranyije ubuzima bwiza mu gihe kizaza. Ibyo bituma tugira imibereho ishimishije kandi ifite intego.
YEHOVA AGIRA ABANA BE INAMA KANDI AKABAHANA
12. Yehova yagerageje ate gufasha Kayini na Baruki?
12 Igihe Yehova yabonaga ko Kayini yari agiye gukora ikintu kibi cyane, yagerageje kumugira inama. Yaramubwiye ati “ni iki gitumye uzabiranywa n’uburakari kandi mu maso hawe hakijima? Nuhindukira ugakora ibyiza ntuzashyirwa hejuru?” (Intang 4:6, 7). Kayini yanze kumvira Yehova, kandi byaramugarutse (Intang 4:11-13). Igihe Baruki umwanditsi wa Yeremiya yumvaga ananiwe kandi yacitse intege, Yehova yamugiriye inama kugira ngo amufashe kubona aho yari afite ikibazo. Baruki we ntiyabaye nka Kayini, yumviye inama ya Yehova kandi byatumye arokoka.
13. Kuki Yehova yaretse abagaragu be bizerwa bagahura n’ibigeragezo?
13 Pawulo yaranditse ati “Yehova ahana uwo akunda; koko rero, akubita ibiboko umuntu wese yakira nk’umwana we” (Heb 12:6). Yehova ntaduhana gusa ahubwo aranadutoza. Muri Bibiliya harimo abantu bizerwa Yehova yatoje kugira ngo barusheho kuba abantu beza. Urugero, Yozefu, Mose na Dawidi banyuze mu bihe bigoye. Igihe bageragezwaga, Yehova yari hamwe na bo. Ibintu bamenye igihe bari muri ibyo bigeragezo byabafashije igihe Yehova yabahaga inshingano ziremereye. Iyo dusomye muri Bibiliya ukuntu Yehova yashyigikiye abari bagize ubwoko bwe kandi akabatoza, tubona ko akunda rwose abagaragu be.
14. Iyo dukoze ikintu kibi, Yehova atugaragariza ate ko adukunda?
14 Niyo twakora ikintu kibi, Yehova akomeza kutugaragariza urukundo. Iyo twemeye ko aduhana kandi tukikosora, ‘aratubabarira rwose’ (Yes 55:7). Ibyo bisobanura iki? Dawidi yasobanuye imbabazi za Yehova agira ati “ni we ukubabarira amakosa yawe yose, kandi ni we ugukiza indwara zawe zose. Ni we ucungura ubuzima bwawe akabukura mu rwobo; ni we ugutamiriza ineza yuje urukundo n’imbabazi. Nk’uko aho izuba rirasira hitaruye aho rirengera, ni ko yashyize kure yacu ibicumuro byacu” (Zab 103:3, 4, 12). Nimucyo tujye twumvira inama za Yehova ndetse twemere igihano aduha, kandi tujye duhita tubona ko ari uburyo atugaragarizamo urukundo rwe ruhebuje.
YEHOVA ARATURINDA
15. Ni iki kigaragaza ko Yehova abona ko abagize ubwoko bwe ari ab’agaciro?
15 Nta gushidikanya ko kimwe mu bintu by’ingenzi umubyeyi wuje urukundo akorera umuryango we, ari ukuwurinda ikintu icyo ari cyo cyose cyawuhungabanya. Ibyo ni byo Data wo mu ijuru Yehova adukorera. Umwanditsi wa zaburi yavuze ibirebana na Yehova agira ati “arinda ubugingo bw’indahemuka ze; arazikiza akazikura mu maboko y’ababi” (Zab 97:10). Tekereza nawe! Wihutira kurinda amaso yawe kubera ko ari ay’ingenzi cyane. Yehova na we arinda abagize ubwoko bwe kuko ari ab’agaciro kenshi.
16, 17. Sobanura uko Yehova yagiye arinda abagize ubwoko bwe bo mu bihe bya kera n’abo muri iki gihe.
16 Rimwe na rimwe Yehova akoresha abamarayika kugira ngo arinde abagize ubwoko bwe (Zab 91:11). Hari igihe umumarayika umwe yakijije Yerusalemu igitero cy’Abashuri, yica ingabo 185.000 mu ijoro rimwe (2 Abami 19:35). Nanone umumarayika yavanye mu nzu y’imbohe intumwa Petero na Pawulo hamwe n’abandi (Ibyak 5:18-20; 12:6-11). No muri iki gihe, ukuboko kwa Yehova ntikwabaye kugufi. Intumwa ihagarariye icyicaro gikuru yasuye bimwe mu biro by’ishami byo muri Afurika, maze ivuga ko imvururu zishingiye kuri politiki n’idini byari byarayogoje icyo gihugu. Imirwano, gusahura, gufata abagore ku ngufu no kwica byari byaratumye icyo gihugu kibamo akaduruvayo. Ariko kandi, nta n’umwe mu bavandimwe na bashiki bacu wapfuye nubwo abenshi batakaje ibintu byabo. Iyo wababazaga uko bamerewe, buri wese yasubizaga aseka cyane ati “Yehova yaradufashije, turaho!” Bumvaga ko Yehova yabakundaga.
17 Birumvikana ko hari igihe abagaragu ba Yehova, urugero nk’umwigishwa Sitefano n’abandi nka we, bapfuye bazira ko babereye Yehova indahemuka. Ariko arinda abagaragu be mu rwego rw’itsinda, abaha imiburo ibafasha kwirinda imitego ya Satani (Efe 6:10-12). Akoresha Ijambo rye n’ibitabo by’imfashanyigisho za Bibiliya duhabwa n’umuryango we, maze akadufasha kubona akaga gaterwa n’ubutunzi bushukana, imyidagaduro irimo ubwiyandarike n’urugomo, gukoresha nabi interineti n’ibindi. Biragaragara rero ko Yehova adukunda kandi ko aba ashaka kuturinda.
BITEYE ISHEMA
18. Iyo utekereje urukundo Yehova agukunda wumva umeze ute?
18 Igihe Mose yatekerezaga ku myaka yamaze akorera Yehova, yemeye adashidikanya ko yamukundaga, maze aravuga ati “mu gitondo uduhaze ineza yawe yuje urukundo, kugira ngo turangurure ijwi ry’ibyishimo kandi tunezerwe mu minsi yacu yose” (Zab 90:14). Gusobanukirwa urukundo rwa Yehova no gukundwa na we biteye ishema rwose. Twumva tumeze nk’intumwa Yohana, wavuze ati ‘mutekereze namwe ukuntu urukundo Data yadukunze rukomeye!’


text:
BIBILIYA IHINDURA IMIBEREHO Y’ABANTU
Nashimishijwe n’ukuntu Bibiliya itanga ibisubizo byumvikana
IGIHE YAVUKIYE: 1948
IGIHUGU: HONGIRIYA
KERA: NIFUZAGA KUBONA IBISUBIZO BY’IBIBAZO BY’INGENZI NIBAZAGA
IBYAMBAYEHO:
Navukiye muri Hongiriya, mu mugi wa Székesfehérvár ufite amateka amaze imyaka irenga 1.000. Ariko iyo nibutse ukuntu intambara ya kabiri y’isi yose yari yarawuhinduye umusaka, numva bimbabaje.
Nkiri muto narerewe kwa sogokuru. Iyo nibutse sogokuru na nyogokuru numva mbakumbuye, ariko cyane cyane nyogokuru witwaga Elisabeth, kuko yatumye ngira ukwizera gukomeye. Kuva mfite imyaka itatu, buri mugoroba twavugaga isengesho rya Data wa twese. Nubwo twahoraga turisubiramo, narisobanukiwe mfite imyaka igera kuri 30.
Impamvu narerewe kwa sogokuru ni uko ababyeyi banjye bakoraga amanywa n’ijoro kugira ngo bazigame amafaranga bari kuzagura inzu nziza. Icyakora buri wa gatandatu wa kabiri w’ukwezi, abagize umuryango twese twafatiraga ifunguro hamwe, kandi nakundaga ibyo bihe byiza twagiranaga.
Mu mwaka wa 1958, ababyeyi banjye barashyize bagura inzu twashoboraga kubamo twese uko turi batatu. Icyo gihe noneho narishimye cyane kuko nari ngiye kubana na bo. Nyamara ibyo byishimo ntibyatinze, kuko nyuma y’amezi atandatu data yaje gupfa azize kanseri.
Ndibuka ko icyo gihe agahinda kanyishe, ngasenga ngira nti “Mana, nakwinginze kenshi ngusaba gukiza data, kuko nkimukeneye. Kuki udasubiza amasengesho yanjye?” Nari narihebye, nshaka kumenya aho data ari. Naribazaga nti “ese yagiye mu ijuru cyangwa yarapfuye birarangira?” Nagiriraga ishyari abana bafite ba se.
Namaze imyaka myinshi njya ku irimbi hafi buri munsi, nagerayo ngapfukama ku mva ya data maze ngasenga nti “Mana, ndakwinginze mbwira aho data ari.” Nanone nasenze Imana nyisaba kumfasha gusobanukirwa intego y’ubuzima.
Maze kugira imyaka 13, niyemeje kwiga ururimi rw’ikidage. Natekerezaga ko wenda mu bitabo byinshi kandi bikungahaye by’ikidage byariho, nari kuzabonamo ibisubizo by’ibibazo nibazaga. Mu mwaka wa 1967, nagiye kwiga mu mugi wa Jena wo mu Budage bw’Iburasirazuba. Nasomye nshishikaye ibitabo by’abahanga mu bya filozofiya b’Abadage, cyane cyane ibyavugaga ibirebana n’intego y’ubuzima. Nubwo nabonyemo ibitekerezo bishishikaje, nta na kimwe cyashubije neza ibibazo nibazaga. Nakomeje gusenga Imana nyisaba kumfasha kubona ibyo bisubizo.
UKO BIBILIYA YAHINDUYE IMIBEREHO YANJYE:
Mu mwaka wa 1970, nasubiye muri Hongiriya aho nahuriye na Rose waje kuba umugore wanjye. Icyo gihe Hongiriya yagenderaga ku matwara y’Abakomunisiti. Nyuma y’igihe gito dushyingiranywe, twimukiye muri Otirishiya. Twari dufite intego yo kuzahava tukimukira mu mugi wa Sydney wo muri Ositaraliya, aho marume yabaga.
Nyuma y’igihe gito nabonye akazi muri Otirishiya. Umunsi umwe, umukozi twakoranaga yambwiye ko ibibazo byose nibazaga nashoboraga kubibonera ibisubizo muri Bibiliya. Yampaye ibitabo bishingiye kuri Bibiliya, maze mbisoma mu gihe gito nshishikaye. Kubera ko nashakaga kumenya byinshi kurushaho, nandikiye abanditsi b’ibyo bitabo ari bo Bahamya ba Yehova, mbasaba ibindi.
Igihe twizihizaga isabukuru y’umwaka twari tumaranye, hari Umuhamya ukiri muto wo muri Otirishiya wadusuye. Yanzaniye ibitabo nari narasabye kandi ansaba ko twigana Bibiliya maze ndabyemera. Kubera ko nashakaga kumenya byinshi kurushaho, twigaga kabiri mu cyumweru, incuro imwe tukiga amasaha agera kuri ane.
Nashishikazwaga cyane n’inyigisho zo muri Bibiliya Abahamya banyigishaga. Igihe banyerekaga izina ry’Imana ari ryo Yehova muri Bibiliya yanjye y’igihongiriya, byarangoye kubyemera. Mu myaka 27 yose namaze njya mu rusengero, nta na rimwe nari narigeze numva bavuga izina ry’Imana. Nashimishijwe n’ukuntu Bibiliya yashubije mu buryo bwumvikana ibibazo byose nibazaga. Urugero, namenye ko abapfuye nta cyo bazi, mbese ko bameze nk’aho basinziriye cyane (Umubwiriza 9:5, 10; Yohana 11:11-15). Nanone nasobanukiwe ibirebana n’isezerano ryo muri Bibiliya ry’isi nshya, aho ‘urupfu rutazabaho ukundi’ (Ibyahishuwe 21:3, 4). Niringiye kuzongera kubona data kuko muri iyo si nshya “hazabaho umuzuko.”—Ibyakozwe 24:15.
Rose na we yatangiye kwiga Bibiliya abigiranye umutima we wose. Twagize amajyambere yihuse, turangiza igitabo bigaga icyo gihe mu mezi abiri gusa. Twajyaga mu materaniro yose y’Abahamya yaberaga ku Nzu y’Ubwami. Twatangajwe cyane n’urukundo, gufashanya n’ubumwe biranga Abahamya ba Yehova.—Yohana 13:34, 35.
Mu mwaka wa 1976, jye na Rose twemerewe kwinjira muri Ositaraliya. Twahise tubonana n’Abahamya ba Yehova baho batwakira neza, maze turatuza. Mu mwaka wa 1978 natwe twabaye Abahamya.
UKO BYANGIRIYE AKAMARO:
Naje kubona ibisubizo by’ibibazo byari bimaze igihe bimpangayikishije. Negereye Yehova Imana, maze ambera Data uhebuje (Yakobo 4:8). Niringiye ko nzongera kubona data mu isi nshya igiye kuza, kandi rwose mbitegerezanyije amatsiko.—Yohana 5:28, 29.
Mu mwaka wa 1989, jye na Rose twiyemeje gusubira muri Hongiriya, kugira ngo inyigisho twari tumaze kumenya tuzigeze ku bagize umuryango wacu, incuti n’abandi twari kuzahura na bo. Twigishije Bibiliya abantu babarirwa mu magana. Abarenga 70 bafatanyije natwe gukorera Yehova, muri bo hakaba harimo na mama.
Namaze imyaka 17 yose nsenga Imana nyisaba kumfasha kubona ibisubizo by’ibibazo nibazaga. Ubu hashize indi myaka 39 kandi ndacyasenga. Ariko muri iki gihe nsenga ngira nti “Data uri mu ijuru, warakoze gusubiza amasengesho nagutuye nkiri umwana.”


text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
20 Nuko Pashuri mwene Imeri,+ wari umutambyi akaba n’umutware mukuru mu nzu ya Yehova,+ akomeza gutega amatwi mu gihe Yeremiya yahanuraga ayo magambo.
2 Hanyuma Pashuri akubita umuhanuzi Yeremiya+ maze amushyira mu mbago+ zari mu Irembo ryo Haruguru rya Benyamini ryari mu nzu ya Yehova.
3 Ariko bukeye bwaho, Pashuri avana Yeremiya mu mbago,+ maze Yeremiya aramubwira ati
“Yehova ntiyakwise+ Pashuri, ahubwo yakwise Magorimisabibu.+
4 Kuko Yehova avuga ati ‘ngiye gutuma wowe ubwawe witera ubwoba ubutere n’abakunzi bawe bose, kandi bazicwa n’inkota y’abanzi babo+ ubireba.+ Ab’i Buyuda bose nzabahana mu maboko y’umwami w’i Babuloni abajyane mu bunyage i Babuloni, abicishe inkota.+
5 Ibintu byose byahunitswe muri uyu mugi, n’umusaruro wawo wose n’ibintu byawo byose by’agaciro n’ubutunzi bwose bw’abami b’u Buyuda, ngiye kubitanga mu maboko y’abanzi babo.+ Bazabisahura, babifate babijyane i Babuloni.+
6 Nawe Pashuri hamwe n’abo mu nzu yawe bose, muzajyanwa mu bunyage;+ uzagera i Babuloni ugweyo, kandi ni ho uzahambanwa n’abakunzi bawe bose+ kuko wabahanuriye ibinyoma.’”+
7 Yehova, waranshutse nemera gushukwa. Wandushije imbaraga uranesha.+ Bangira urw’amenyo umunsi wose; buri wese arannyega.+
8 Iteka iyo ngiye kuvuga ndataka. Ntera hejuru mvuga iby’urugomo no kunyaga,+ kuko ijambo rya Yehova ryambereye impamvu yo gutukwa no kunnyegwa umunsi wose.+
9 Naravuze nti “sinzongera kumuvuga kandi sinzongera kuvuga mu izina rye.”+ Ariko mu mutima wanjye, ijambo rye ryabaye nk’umuriro ugurumana ukingiraniwe mu magufwa yanjye, maze nanizwa no kwiyumanganya; kandi sinari ngishoboye kubyihanganira.+
10 Kuko numvise ibintu bibi bivugwa n’abantu benshi.+ Ibiteye ubwoba byari impande zose. “Nimuvuge kugira ngo tubone ibyo tumuvugaho.”+ Umuntu buntu wese arambwira ati “ni amahoro!,” nyamara baba barekereje kugira ngo barebe ko ncumbagira.+ Baravuga bati “ahari wenda azashukwa+ maze tumuneshe tumwihimureho.”
11 Ariko Yehova yari kumwe nanjye+ ameze nk’umunyambaraga uteye ubwoba.+ Ni yo mpamvu abantoteza bazasitara ntibaneshe.+ Bazakorwa n’isoni cyane kuko nta cyo bazaba bagezeho. Ikimwaro cyabo gihoraho ntikizigera cyibagirana.+
12 Nyamara wowe Yehova nyir’ingabo, ni wowe ugenzura umukiranutsi;+ ureba impyiko n’umutima.+ Icyampa nkareba uko uzabahora,+ kuko ari wowe nabwiye ikirego cyanjye.+
13 Nimuririmbire Yehova! Nimusingize Yehova, kuko yacunguye ubugingo bw’umukene akabukura mu maboko y’inkozi z’ibibi.+
14 Havumwe umunsi navutseho! Umunsi mama yambyayeho ntugahirwe!+
15 Havumwe umuntu wabwiye data inkuru nziza ati “wabyaye umwana w’umuhungu!” Ni ukuri, yatumye yishima.+
16 Uwo muntu azabe nk’imigi Yehova yarimbuye ntabyicuze.+ Mu gitondo azumva ijwi ryo gutaka, ku manywa y’ihangu yumve ijwi ry’impanda.+
17 Kuki atanyishe nkiri mu nda ya mama, kugira ngo mama ambere imva, bityo azahore atwite kugeza ibihe bitarondoreka?+
18 Kuki navuye mu nda ya mama+ kugira ngo mbone imiruho n’agahinda,+ hanyuma iminsi yanjye izarangire nkozwe n’isoni?+
Yohereze
Yohereze
BIBILIYA-UBUHINDUZI BW'ISI NSHYA
Yeremiya 20
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
FONERWA yashinzwe mu 2014, aho yahawe inshingano zo gufasha u Rwanda kugera ku bukungu butangiza ibidukikije binyuze mu gutera inkunga imishinga ya Leta n’abikorera iri muri uyu murongo.
Mu kiganiro na The Newtimes, Umuyobozi ushinzwe ibikorwa muri FONERWA, Bright Ntare yavuze ko muri aya mezi 12 bateganya gutera inkunga imishinga igamije kurengera ibidukikije no guhangana n’ingaruka zituruka ku mihindagurikire y’ibihe.
Yakomeje avuga ko binyuze muri izi nkunga n’ubufatanye n’abikorera mu gukurura abashoramari b’abanyamahanga bateganya guca agahigo ko guhanga imirimo ibihumbi 100 itangiza ibidukikije muri uyu mwaka wa 2017.
Kugeza ubu iki kigega kigiye kumara imyaka ine kimaze kugira uruhare mu ihangwa ry’imirimo 89 694, kurinda isuri ubutaka bugera kuri hegitare 21 847, gusubiranya hegitari 12,998 z’inkombe n’ imigezi n’ibiyaga ndetse no gufasha imiryango 17 449 kubona ingufu zidakomoka ku ngomero z’amashanyarazi.
FONERWA kandi imaze gutanga inkunga ya miliyoni 100 z’amadorali, iyi nkunga ikaba ihabwa imishinga yatsinze binyuze mu marushanwa aba buri mezi atandatu.
Mu mishinga iherutse gutanga muri Kanama 2016, 21 niyo yatoranyijwe muri yo hakaba harimo umushinga wo kubaka urugomero ruzatanga Kw 500 ku mugezi wa Gaseke uri mu karere ka Gakenke.
Uyu mushinga watangiye gushyirwa mu bikorwa n’Ikigo Novel Energy ltd muri 2015 witezweho kugabanya toni 3321 z’imyuka yangiza ikirere (carbon dioxide equivalent (Co2-e) buri mwaka. Watanze akazi akazi gahoraho ku bantu 10, mu gihe abandi bari hagati 150-200 bakabonye mu bihe byo kubaka.
Hari kandi undi mushinga ugamije kubyaza ibishishwa by’umuceli, ingufu zo gucana (Rice Husk to Power), wubatswe mu karere ka Nyagatare, ukaba witezweho gutanga Kw 70.


text:
Tariki ya 15 Gicurasi 2017 ku bufatanye bw’Akarere ka Gatsibo n’ikigo gishinzwe guteza imbere uburezi mu Rwanda(REB), Abarimu b’indashyikirwa bagera kuri 15 bagabiwe inka z’ishimwe kubera imikorere myiza mu kazi kabo k’uburezi
intumwa y’ikigo gishinzwe guteza imbere uburezi mu Rwanda(REB) Kabatesi Emerthe, wari muri uyu muhango avuga ko i kigo cyafashe inshingano zo gushimira mwarimu w’indashyikirwa wakoze neza akazi ke ka buri munsi ko kwigisha abana b’abanyarwanda kandi ikigo gihitamo ko umwarimu yahabwa inka nk’ishimwe.
Inka yahawe mwarimu
Umuyobozi w’Akarere ka Gatsibo ,Gasana Richard, ashima abarimu babaye indashyikirwa mu kazi kabo bakora,abasaba gufata neza inka bahawe kandi zikabateza imbere mu mibereho yabo ya buri munsi.
Agira ati, ‘’ turabashimira cyane uruhare rwanyu mugira mu guteza imbere uburezi mu karere ka Gatsibo n’Igihugu muri rusange,izi nka muhawe ndizera ko mu mwaka umwe muzaba mumaze kwiteza imbere mu buryo bugaragara kandi mukazoroza n’abandi muhuje umwuga’’.
Izi nka zahawe abarimu b’indashyikirwa uko ari 15 zifite agaciro ka Miliyoni esheshatu n’ibihumbi Magana arindwi na mirongo itanu y’amafaranga y’u Rwanda(6.750.000).
Kagaba Emmanuel, umwezi.net


text:
ITANGAZO RYA CYAMUNARA
Mu Rwego rwo gushyira mu bikorwa icyemezo cy’ Umwanditsi Mukuru cyo kugurisha ingwate cyo kuwa 227/06/2017 kugirango hishyurwe umwenda umukiriya abereyemo bank;
Ushinzwe kugurisha ingwate aramenyesha abantu bose ko kuwa Gatatu tariki ya 02/08/2017 Saa Tanu za mugitondo (11h00) Azagurisha mu cyamunara umutungo utimukanwa uri mu kibanza UPI: 1/03/10/02/777, kiri mu Mudugudu wa Runyonza, Akagari ka Nonko, Umurenge wa Nyarugunga, Akarere ka Kicukiro, Umujyi wa Kigali, ari naho cyamunara izabera. Uwo mutungo ugizwe n’ ubutaka burimo inzu yo guturamo, ikaba yaratanzweho ingwate muri Bank;
Abakeneye ibindi bisobanuro babariza kuri Telefoni igendanwa: 0788571411 cyangwa 0786519899;
Uwashinzwe Kugurisha Ingwate
HAKIZIMANA JEAN NEPO


text:
Twandikire
Twishimira gufasha abantu bashishikazwa na Bibiliya hamwe n’umurimo dukorera ku isi hose wo kwigisha. Dore bimwe mu byo wakora kugira ngo ubone Abahamya ba Yehova bo mu gace utuyemo:
Reba igihe n’aho Urwibutso tugira buri mwaka ruzabera
Duhamagare cyangwa utwandikire kuri aderesi iri hasi aha:
Siloveniya
Jehovove priče
pp 22
SI-1241 KAMNIK
SILOVENIYA
+386 1-83-03-600
+386 51-442-134 (Telefoni igendanwa)
Amasaha y’akazi
Kuwa mbere kugeza kuwa gatanu
8:00 za mu gitondo kugeza 5:00 z’umugoroba.